Каримов даврида ҳам, бугун ҳам ташқи ишлар вазири бўлиб қолаётган 71 ёшли Абдулазиз Комилов немис мухбири Фрэнк Нинхуйзеннинг «Нима учун илгари ислоҳотлар амалга оширилмаганди?» деган саволига бундай жавоб беради:\n«Агар сиз мамлакатни ривожлантиришни истасангиз, одамларга эркинлик беришингиз ва сиёсий-иқтисодий тузумни либераллаштиришингиз керак бўлади», дейди Комилов немис нашрига берган интервьюсида.\n«Бу стратегия ўз ичига сиёсий, иқтисодий, демократик, инсон ҳуқуқлари соҳаларидаги ислоҳотларни қамрайди ва энг яхши инвестицион муҳит яратишни кўзлайди. Биз кўпроқ ишлар қилишимиз кераклигини тушунамиз. Бироқ кейинги икки йил ичида қўйилган қадамлар жуда улкандир», дейди Комилов.\n«Сиёсий маҳкумлар-чи? Human Rights Watch ташкилоти сиёсий айбловлар билан қамалган минглаб маҳкумлар ҳамон турмаларда қолаётгани ёзмоқда», дея навбатдаги саволни кўндаланг қўяди немис журналисти.\n«Албатта, кўплаб маҳкумлар уларни халқаро ташкилотлар қўллаб-қувватлаши учун ўзларини сиёсий маҳкум дея аташларини исташади. Биз мунозара учун очиқмиз», дейди Комилов.\nЖурналистнинг «Ислоҳотлар қанчалик узоқ давом этиши мумкин?» деган саволига Комилов «Ортга йўл йўқ» дея жавоб беради:\n«Ҳаммага маълумки, чуқур ислоҳотлар одатда одамларга ёқмайди. Ўтиш босқичи – оғир давр. Шунинг учун одамларнинг бу сиёсатни қўллаш муҳимлигини, агар ҳеч нарса қилинмаса, вазият янада оғирлашишини англашлари жуда муҳим. Биз минтақада иш юритишни истаймиз. Вазият оғир эканини биламиз. Бироқ биз учун бошқа муқобил йўл йўқ!»\n«Биз сизга бунинг вариантларини тақдим қиламиз. Энг муҳими, биз демократия, бозор иқтисодиёти, иқтисодий ва сиёсий ислоҳотлар йўлида ҳаракат қиляпмиз».\n«Шунингдек, эркин сайловлар йўлида ҳамми?» дея тағин ўз саволини урғуларкан, немис журналисти Ўзбекистон ташқи ишлар вазири Абдулазиз Комиловнинг тасдиқ жавобини олади.\nПахта 2016: «Ёмғир ёғса – ўхў-хўв!, Қуёш чиқса – эҳэ-ҳэй!» (видео)\nТерамиз пахта, Ётамиз захда… Қорнимиз оч, пахтадан қоч Дўхтирга Пахта… Қозонда макарон Ошқозон ҳайрон Домлалар дер: «Пахтани тер қолмасин ...


Ўзбекистон 14:54 / 13.01.2020 28807\nТошкент шаҳрида ҳаво ўзгариб туради, ёғингарчилик кутилмайди. Кечаси ва эрталаб туман тушиши мумкин. Шамол шарқдан 3-8 м/с тезликда эсади. Ҳарорат кечаси 2-4 даража совуқ, кундузи 2-4 даража илиқ бўлади.\nҚорақалпоғистон Республикаси, Хоразм вилояти. Ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 3-8 даража совуқ, кундузи 0-5 даража илиқ бўлади.\nБухоро ва Навоий вилояти. Ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 2-7 даража совуқ, кундузи 2 даража совуқ - 3 даража илиқ бўлади.\nТошкент, Жиззах, Сирдарё, Самарқанд вилоятлари. Ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 0-5 даража совуқ, кундузи 0-5 даража илиқ бўлади.\nҚашқадарё, Сурхондарё вилоятлари. Ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 0-5 даража совуқ, кундузи 0-5 даража илиқ бўлади.\nРеспубликанинг тоғли ҳудудлари. Ҳаво ўзгариб туради, айрим жойларда бироз қор ёғиши мумкин. Баъзи жойларга туман тушиши мумкин. Қор кўчиши хавфи бор. Шамол шарқдан 7-12 м/с тезликда эсади. Ҳарорат кечаси 5-10 даража, кундузи 2-7 даража совуқ бўлади.


Чўнтак текшираётган пайтимда кўзларим юмуқ эди - zarnews.uz\nБир киши кўчада кетаётиб ўзини бошланғич синфларда ўқитган ўқитувчисини таниб қолди. У чолнинг олдига борди ва сўради:\n- Мени эслайсизми, - деди. - Сизнинг ўқувчингиз эдим.\n- Ҳа, танидим...\nУчинчи синфда ўқиб юрган пайтларингни эсладим. Ҳозир нима билан шуғуллуняпсан?\n- Бу танловга сени нима ундади?\n- Нима эмас, ким? Бу сиз. Касбга мени илҳомлантирган сизсиз.\n- Мен? Хўш, сени касбимизга қандай илҳомлантирган эканман?\n- Бир воқеа орқали. Ўшанда менга таъсир кўрсатганингиз туфайли шу касбни танлаб, менинг ҳам ўқувчиларим бўлишини истардим.\n- Қизиқ, айнан менинг таъсирим нима билан ифодаланар экан?\n- Ростданам эслолмайсизми? Ижозат берсангиз, бир ҳолатни сизнинг хотирангизда тикласам.\nБир куни синфдошим ота-онаси совға қилган чиройли соатни мактабга олиб келди. Мен шундай соатим бўлишини орзу қилиб юрардим. У соатини ечиб, парта остидаги яшикка қўйганди. Мен эса ўзимни тиёлмадим ва соатни у ердан олишга қарор қилдим. Кўп ўтмай ўша бола кимдир соатини ўғирлагани ҳақида шикоят қилиб, йиғлаб олдингизга келди. Сиз эса ҳаммамизга қараб: “Ким бу боланинг соатини олган бўлса, илтимос қайтариб берсин”, деб айтдингиз. Мен жуда уялардим, лекин соатдан ажрашни истамадим, шунинг учун уни олганимни тан олмадим. Сиз эшик олдига бориб, уни қулфлаб қўйдингиз ва ҳаммамизга девор бўйлаб саф тортиб туришимизни буюриб, огоҳлантирдингиз: “Ҳозир ҳар бирингизнинг чўнтагингизни текшириб чиқаман, фақат бир шартим бор, сиз кўзингизни юмиб турасиз”, деб айтдингиз. Биз итоат қилдик, ўшанда бу менинг қисқа умримдаги энг уятли лаҳза эканлигин ҳис қилдим. Сиз ўқувчидан ўқувчига, чўнтакдан-чўнтакка ўтар эдингиз, ҳатто чўнтагимдаги соатни олганингиздан сўнг ҳам “текширув”ни давом эттирдингиз.\nШундан кейин сиз: “Ҳаммаси жойида болалар, кўзингизни очиб, иш столингизга қайтишингиз мумкин”, дедингиз. Соатни эгасига қайтариб бердингиз ва бу воқеа ҳақида бошқа бир сўз ҳам айтмадингиз. Шу тариқа ўша куни сиз мени ўғри, ёлғончи, ярамас бола деб койимасдан, менинг номусим ва қалбимни қутқардингиз. Ҳатто бу воқеа тўғрисида мени чақириб, гаплашмадингиз ҳам. Вақт ўтиши билан нима учун бундай қилганингизни тушуниб етдим. Чунки сиз чинакам ўқитувчи сифатида ҳали шаклланмаган ёш ўқувчининг обрўсига путур етказишни хоҳламадингиз. Шунинг учун ҳам мен ўқитувчи бўлдим.\nИкковлон ҳам ушбу воқеа таъсирида жим бўлиб қолди. Кейин ёш ўқитувчи сўради:\n- Ўша куни соатни мен олганимни билиб туриб, нега мени бошқалар олдида шарманда қилмадингиз?\nҚари ўқитувчи жавоб берди:\n- Гап шундаки, чўнтакларни текшираётган пайтимда менинг ҳам кўзларим юмуқ эди.


10:53 / 06.09.2016\n— Ислом Каримов, болаларча содда, болаларча беғубор инсон эди. Болаларча орзу қиларди, мўъжизаларга болаларча ишонарди, болаларча келажакка интиларди, — дейди Самарқанд шаҳридаги, Президент ўқиган 21-мактабнинг кекса ўқитувчиси Мустаҳкам Останақулова. Бизнинг мактабдан Ислом Каримовнинг оёғи ҳеч қачон узилмаган. Агар Ислом Каримов болалигини соғинмаганда, ўқувчилик йилларини эсламаганда, болаликдан қолган ширин хотираларни қўмсамаганда, бизнинг мактабга тез-тез келмас, болалар билан болаларча суҳбатлашмасди. Ислом Каримов болалигида учувчи бўлишни орзу қиларди.\nТасаввур қилинг-а, қирқ тўққизинчи, эллигинчи йилларда Ислом Каримов учувчи бўлишни орзу қилган ва мактабдаги авиамоделчилар тўгарагининг фаол аъзоси бўлган. Тўгарак раҳбари Иван Алексеевич Колениченко бизга бир қизиқ воқеани гапириб берганди: "Кечки пайт эди. Мактабда қоровулдан бошқа ҳеч ким йўқ, бизнинг синф чироғидан ўзга чироқлар ўчирилганди. Уч-тўрт ўқувчи билан самолётларнинг янги моделини ясаб ўтиргандик. Бир пайт эшик тақиллаб қолди.\nЎқувчиларнинг ота-оналаридан бўлса керак, дея жойимда турган ҳолатда: “Кираверинг, эшик очиқ”, – дедим, ва ишимни давом эттиравердим. Биз болалар билан ишга берилиб кетган эдик. Бир пайт ортга ўгирилиб қарасам, тепамда Ислом Абдуғаниевич турибди. У пайтда Қашқадарё вилоятининг обком секретари эди. Қучоқлашиб кўришдик. Ислом Каримов болалик пайтларида авиамоделчилар тўгарагида кечки ўн, ўн биргача қолиб кетар эди. Шунинг учун ҳам у кейинчалик Политехника институтига ўқишга кирди, Авиация заводида ишлади. Хуллас ўша куни тун ярмигача суҳбатлашиб ўтирдик.\nИслом Каримов тўгарак ҳали ҳам ишлаяптими, издошларимиз борми, болалар самолётлар ясаяптими, самолётсозликни ўрганаяптими, деган хавотирда экан. Бизни кўриб қувониб кетибди. Ўшанда у ҳаммага совға-салом улашди. Ўқувчиларга фақат “Аъло” баҳоларга ўқишни тайинлади. Бу кутилмаган учрашувдан бошим осмонга етди".\n— Ислом Каримов ясаган авиамоделлар мактабимизда ҳали ҳам турибди. Буюк инсонлар буюк болалар туфайли дунёга келишини унутмайлик,– дея сўзини якунлади Мустаҳкам Останақулова.\n>> Биринчи қисм\n>> Учинчи қисм\n>> Тўртинчи қисм\nШоир Муҳаммад Исмоил.\nЭлчи Илҳом Неъматов: «Ислом Каримов, албатта, берган сўзининг устидан чиқарди»\nФарзандингизга буюк келажакни раво кўрасизми? Diplomat International School'га марҳамат!\n09:00 / 09.07.2018\nФарғонадаги мактаб масаласи: янги ҳоким бу муаммони ҳал эта оладими?\n19:10 / 06.07.2018


Anons.Uz - Ўзбекистон ИИВнинг янги раҳбарига биринчи ўринбосар тайинланди\n05.01.2017 02:45 / Сиёсат / 900\nЎзбекистон ИИВнинг янги раҳбарига биринчи ўринбосар тайинланди\nЎзбекистон Ички ишлар вазирлигига янги раҳбар бўлган Абдусалом Азизовга биринчи ўринбосар тайинланган.\nВазирлик сайтида маълум қилинишича, шу вақтгача Президент давлат маслаҳатчиси сифатида ишлаб келган Назармуҳаммедов Даврон Обидович энди Ички ишлар вазирининг биринчи ўринбосари ҳисобланади.\nВазирнинг бошқа ўринбосарлари сифатида Нурматов Сайфулло Очилович, Шодиев Абдукарим Абдураҳмонович, Нишонбаев Саидкарим Абдуҳокимович ва Мирзаев Алишер Шойимович номлари келтирилган. Ўринбосарлардан бири ўрни бўш турибди. Турсунов Ёрқин Эргашевич ўрнига янги ўринбосар ҳозирча тайинланмаган.\nЭслатиб ўтамиз, 3 январь куни 2013 йилдан буён Ўзбекистон ИИВни бошқариб келган Адҳамжон Аҳмадбоев ўз лавозимини тарк этиб, ҳуқуқ-тартибот органлари бўйича Ўзбекистон Республикаси Президентининг Давлат маслаҳатчиси лавозимига ўтказилгани ҳақида хабар қилинганди.


Сафарбарлик гуруҳи иш бошлади\nВилоятимизда минтақа раҳбарининг топшириғига кўра, вилоятлараро ҳамда халқаро йўналишдаги жамоат транспортига нисбатан назорат ишлари кучайтирилди. Шу боис, вилоят йўловчилар транспорти ҳамда автомобиль йўллари бошқармаси ташаббуси билан Шимкент транспорт прокуратураси, ЖҚВ ИИД маҳаллий полиция хизмати ва маъмурий полиция бошқармаси, вилоят транспорт назорати инспекцияси раҳбари иштирокида махсус йиғин ўтди.\nНатижада йўловчиларни ноқонуний ташишнинг олдини олиш мақсадида қўшма тадбирлар режаси тасдиқланиб, 2та сафарбарлик гуруҳи тузилди.\nВилоят бўйича рейд тадбирлари жорий йил 19 январдан бошланиб кетди. Ушбу санадан буён 1 февралгача ҚР Маъмурий ҳуқуқбузарлик Кодексига мувофиқ, 1091та материал йиғилди. Улар орасида бевосита йўловчилар транспортига тегишли 157та ҳужжат тўлдирилиб, 2 млн. тенге миқдорда жарима солинди.\nТаъкидлаш жоизки, протоколларнинг 67 фоизи – йўловчи ташувчи жамоат транспортининг мажбурий техника кўригидан ўтмаганлигига оид бўлса, 24 фоизи – суғурта полиси йўқлиги сабабли тўлдирилган. Шунингдек, протоколларнинг 4 фоизи – йўловчи ташиш билан шуғулланиш ҳуқуқини берадиган лицензиянинг йўқлигига оид, 2,5 фоизи – хизмат кўрсатадиган муассаса ва буюртма берувчи ўртасидаги шартнома нусхаси бўлмаганини кўрсатади.\nРейд тадбирлари натижасида жамоат транспорт воситаларини мажбурий техника кўригидан хўжакўрсинга ўтказган техникавий текшириш муассасаларига ҳам чора кўриш таклифи киритилди. Бундай текшириш ишлари келгусида ваколатли органлар иштирокида мунтазам олиб борилади.\nМ. УСМОНОВА, 2018-02-08, 10:05 200


Телеграм канал Соғлом овқатланиш - balanced_diet\nТелеграм канал 'Соғлом овқатланиш'\n739 просмотров на пост\nЭнг яхши парҳез бу - мувозанатли овқатланиш! Буларнинг барчаси порциянинг ҳажмига ва овқатланиш вақтига боғлиқ. Хамма нарсани тамадди қилиш мумкин, лекин керакли миқдорда. Буларнинг хаммаси бизнинг каналимизда\nДетальная аналитика 279'463 каналов\nДоступ к 131'938'433 рекламных постов\nПоиск по 522'693'711 постам\n: 3'352 | на пост: 739 | ER: 21.8%\n2021-12-05 14:36:52 | Показать пост 639\nЮрак қандай маҳсулотларни ҳуш кўради. 🍯\nДоимий равишда истеъмол қилинг:\n👉 Овсянка ва ёнғоқ - керакли ёғлар ва клетчаткалар.\n👉 Зайтун ёғи - холестеринни эритади, инсульт ва инфарктдан ажойиб профилактика.\n👉 Омега3 кислоталарига бой балиқ ҳақида ҳам эсиздан чиқмасин.\n👉 Исмалоқ - касалланиш ҳавфини 20%га камайтиради.\n👉 Щавел - қонни суюлтиради.\n👉 Соя - оқсилларнинг табиий манбаи.\n👉 Қора шоколад - ёмон холестеринни камайтиради, қонни мияга боришини кўпайтиради.\n@ соғлом овқатланиш каналига обуна бўлинг.\n2021-12-02 13:51:39 | Показать пост 871\n@соғлом овқатланиш каналига обуна бўлинг.☝\nВидео/гифка, 174 сек, video_2021-12-02_15-50-45.mp4\n2021-12-01 17:08:54 | Показать пост 961\nЭркак кишининг рационида занжабил доимий тарзда бўлса:👑\n👉 кичик тос ҳудудларида қон алмашинуви нормаллашади,\n👉 гормонал фон нормаллашади,\n👉 темир парчаланишида яллиғланиш жараёни камаяди,\n👉 асаб тизими мустаҳкамланади\n👉 қоннинг фаол циркуляцияси ҳисобидан эркак либидоси кўтарилади.\n@Илтимос соғлом овқатланиш каналига обуна бўлинг.☝\n2021-12-01 12:17:59 | Показать пост 951\nҲар кунлик маслаҳат.🍎\n👉 Ўз вақтида овқатланинг. Кунига 3 маҳалдан кам овқатланманг. Овқат ўртасидаги интервал 5 соатдаг кўп бўлмаслиги керак, сўнги овқатни уйқудан камида 3 соат олдин енг. Тунда ҳеч қандай овқат еманг.\n👉 Овқатингизнинг турли туман бўлишига эътибор беринг. Таомномада фойдали маҳсулотларни аралаштиринг: сабзавотлар, кўкатлар, балиқ, ёнғоқ, сут маҳсулотлари...\n👉 Сабзавот ва мевалар - ҳар куни. Бир кунда тушлик ва кечликка – 400 грамм Сабзавот (картошка ҳисобга кирмайди!). Иложи борича маҳаллий сабзавотларни ҳарид этинг.\n👉 Камроқ шакар истеъмол этинг. Ширинликлар тез алдамчи тўйиш ҳиссини беради, нонушта, тушлик ва кечлик ўрнини ширинлик билан босиб бўлмайди.\n👉 Калорияларни "ичманг" : шарбат, газли сув, шакарли чой ёки қаҳва.1 стакан газли сув таркибида - 10 чой қошиқ шакар мавжуд (130 ккал). Чанқаганда оддий сув ичган яхши.\n👉 Яримтайёр маҳсулотларга, фастфуд, колбаса, сосискаларга ЙЎҚ денг. Ушбу маҳсулотлар ўз таркибида 30 % яширинган ёғларга эга.\n2021-11-29 18:03:52 | Показать пост 989\nҚорин ва биқиндаги вазнни йўқотиш учун парҳез.🍎\nҚорин ва биқиндаги вазнни йўқотиш учун 1 кунлик парҳез менюси.\n👉 Нонушта. Олма билан сувда пиширилган сули ёрмасидан бўтқа.\n👉 Енгил тановвул. Пишлоқли бутерброд, кўк чой.\n👉 Тушлик. Товуқ шўрва, пиширилган балиқ билан сабзавотли салат.\n👉 Енгил тановвул. 1та грейпфрут.\n👉 Кечки овқат. Денгиз маҳсулотларидан тайёрланган салат.\n👉 Кечки тановвул. Қатиқ ёки творог.\nАгар сиз овқатланиш орасида очликни ҳис қилсангиз, қатиқ ёки ўзингиз истаган мевалардан бирини тановвул қилишингиз мумкин.\n2021-11-28 07:07:18 | Показать пост 1'069\nОвқатланиш учун яшаш эмас, яшаш учун овқатланиш керак.🍔\n@Илтимос соғлом овқатланиш каналига обуна бўлинг,рахмат.☝\nВидео/гифка, 29 сек, Untit2led.mp4\n2021-11-27 08:30:50 | Показать пост 1'268\nТўғри (соғлом) овқатланиш.🍎\nМен ҳар куни ўзимни жуда яхши ҳис қиламан. Ўзингиз ҳақингизда ҳам шундай фикрда бўлишни истайсизми? Унда:\n👉 Фақат сифатли таомларни истеъмол қилинг.\n👉 Дастурхонингизда имкон қадар кўпроқ хом сабзавотлар, мевалар ва кўкатлар истъмол учун шай турсин. Улар мавсум давомида турли витаминларга бой бўлади.\n👉 Қайнатилган, димланган ва буғда тайёрланган таомларни устун кўринг.\n👉 Қовурилган, дудланган, тузланган таомлар истеъмолини камайтиринг.\n👉 Фастфудни эса умуман унутинг.\n👉 Протеинли таомларни кўпроқ истеъмол қилинг. Улар сизларни узоқ вақт тўқ тутишга қодир.\n👉 Шунингдек, жисмоний фаоллик ҳам соғлом бўлишингизга таъсир қилади. Шу сабабли вазнингизни доимий равишда кузатиб боришни ёдингиздан чиқарманг!\n@соғлом овқатланиш каналига обуна бўлинг,рахмат.☝\n2021-11-26 09:33:18 | Показать пост 993\nҚандай махсулотлардан ёғ еритувчи қоришмалар тайёрласа бўлади?🥦\n👉 Сут ва сут махсулотлари, зардоблар. Табиий ёғ эритувчи кальцетриолга эга.\n👉 Янги ёки қуритилган занжабил (имбирь).\n👉 Гулкарам (брокколи).\n👉 Эзилган корица.\n👉 Янги грейпфрукт.\n👉 Янги малина.\n👉 Оқ дуккак (фасоль)\n@Илтимос соғлом овқатланиш каналига обуна бўлинг,рахмат.\n2021-11-25 12:04:23 | Показать пост 963\nНима учун озиб бўлмаяпти.🤷♀\nБаъзида, қанчалик ҳаракт қилсак ҳам, вазн ҳеч камайгиси келмайди.\nШунча куч, вақт, ва ҳаттоки маблағ сарфласак ҳам нима учун оза олмаймиз? Аслини олганда сабаб жуда ҳам кўп бўлиши мумкин.\n👉 тана ҳусусиятлари\n👉 эндокринология тизимидаги муаммолар\n👉 доимий асаббузарликлар\n👉 уйқу етишмовчилиги\n👉 суюқлик етишмовчилиги\n@Илтимос соғлом овқатланиш каналига обуна бўлинг, рахмат.☝\n2021-11-23 11:00:51 | Показать пост 879\nНима учун ёғли овқатлар зарарли? 🍔\nАгар одам мунтазам равишда ёғли овқатларни ҳаддан ташқари истеъмол қилса, бу унга қуйидаги соғлиқ муаммолари билан таҳдид қилиши мумкин:\n👉 Доимий уйқучанлик ва енергияни йўқотиш. Қониқарли, фаол ҳаёт кечириш осон бўлмайди.\n👉 Акне, ҳуснбузарлар ва бошқа тери нуқсонлари пайдо бўлиши.\n👉 Селулитга айланиши мумкин бўлган ортиқча ёг бирикмалари пайдо бўлиши, ундан еса халос бўлиш жуда қийин. Бундан ташқари, у семиришга олиб келиши мумкин.\n👉 Тушлик ёки кечки овқатдан кейин доимий кўнгил айниш ҳисси. Оғир ҳолатларда қусиш мумкин.\n👉 Юрак-қон томир тизими касалликлари.\n👉 Жигарнинг бузилиши.\n👉 Танадаги еркин радикаллар миқдорининг ошиши.\n👉 Саратон ўсма жараёнларининг ривожланиш хавфи.\n2021-11-21 18:40:19 | Показать пост 743\nЭнергия ва саломатликнинг табиий эликсири.🧃\nСелдерей шарбати тавсия этилади:\n👉 потенцияни ошириш учун\n👉 сийдик- тош касаллигига қарши курашишда\n👉 ошқозон-ичак тракти касалликлари\n👉 қон-томирларни мустаҳкамлаш учун\n👉 варикоз томирларига қарши\n2021-11-21 18:33:48 | Показать пост 168\nБугун Осиё олимпия кенгашининг Бош ассамблеяси 40-юбилейи арафасида Ижроия кенгашининг йиғилиши бўлиб ўтди. Бу Ўзбекистон делегацияси учун чинакам муҳим воқеадир. ОСА президент вазифасини бажарувчи Ража Рандхир Сингх ва ОСА бош директори доктор Ҳусайн Ал-Мусаллам билан музокаралар, шунингдек, Миллий олимпия қўмиталари ассоциацияси раҳбари Робин Митчелл билан ўтказилган музокаралар жуда самарали бўлди.\nСегодня, накануне юбилейной 40-й Генеральной Ассамблеи Олимпийского совета Азии, состоялось заседание Исполнительного совета. Для делегации Узбекистана это поистине знаковое событие. Весьма плодотворными были как встречи с и.о. президента ОСА Раджой Рандхиром Сингхом и генеральным директором ОСА – доктором Хусейном Аль-Мусалламом, так и переговоры с главой Ассоциации национальных олимпийских комитетов Робином Митчеллом.\n2021-11-21 18:33:48 | Показать пост 172\n2021-11-19 11:24:57 | Показать пост 611\nАвокадо фойдаси нимада?🥭\nАвокадонинг калорияси юқори ва вазнни ёқотишга ёрдам беради. Чунки у иштаҳани камайтиради ва очлик ҳиссини юқотади.\n👉 холестерин бляшлар пайдо бўлишининг олдини олиш.\n👉қон айланишини ва гемоглобин даражасини нормаллаштириш.\n👉 кўз мушакларини кучайтириш.\n👉хотира ва ақлий фаолиятини яхшилаш.\n👉 стрессга чидамкорликни ошириш.\n👉 мушак тўқималарини тўғри ишлашини қўллаб- қувватлаш.\n👉 организмдан токсинлар ва эркин радикалларни чиқариб ташлаш.\n👉 онкологик касалликларини олдини олиш.\n👉 иммунитетни мустаҳкамлаш.\n👉 қон босимини нормаллаштириш.\n👉 сув-туз тизимини тартибга солиш.\n2021-11-17 08:36:43 | Показать пост 553\nУйда таййорланган ва дўконда сотиб олинган коктейллар бир-биридан қандай фарқ қилади?🥤\n👉Икки турдаги ичимликлар тер остидаги ёғлар билан курашишга каратилган. Коктейллар ва бошқа таомлар вазнни ёқотиш учун асосий усулмас, балки ёрдамчи деб ҳисобланади. Улар тана ёғига бевосита таьсир қилмайди.\n👉Уй шароитида унинг такркиби ва ҳоссаларига кўпроқ мос келадиган аралашмани таййорлаш мумкин. Дўкондаги сотиб олинган коктейллар таркиби якуний ва баъзи ишлаб чиқарувчилар соғликка зарарли махсулотларни ҳам қўшиши мумкин. Бундан ташқари, асаб тизими ва мия фаолиятига таьсир килиши мумкин.\n👉Махсулотларни уйда таййорлаш сизга таркибини мустақил назорат қилишга ва аллергик таьсиридан қочишга ёрдам беради. Улар фақат табиий маҳсулотларни ўз ичига олади. Улар организмга яхши таьсир қилади.\n2021-11-15 09:25:12 | Показать пост 522\nОзиш учун парҳез ва меню.🍎\n👉суюқлик миқдори етарли бўлиши керак, кунига 1,5-2 литр сув ичиш лозим. Шарбат, газли, ширин чой ва қаҳва ичимликлар бу ҳажмга киритилмайди, уларни рациондан олиб ташлаш лозим\n👉фастфуд, снэклар, консерва ва бошқа зарарли махсулотларни дўкон ва кафеларда қолдириш лозим.\n👉тўйинган ёғларни тўйинмаган ёғларга алмаштириш лозим (қовурилган картошка - ёмон, ёнғоқ ва балиқ яхши).\n👉тез углеводлардан истисно қилиб, секин углеводларни истеъмол қилиш керак, яъни, круассан ва пишириқларнинг ўрнига бўтқа ва донли нонларни истеъмол қилиш лозим. Тез углеводлардан асал, мева ва резаворларни истеъмол қилса бўлади, лекин ярим кун давомида.\n👉кунига 5-6 марта овқатланиш (3 марта асосий ва 2-3 қўшимча).\n👉ўсимлик мойи фойдали, агарда қовурилган идишда бўлмаса, шунинг учун пиширишнинг асосий усуллари: духовкада, буғда пишириш ва қайнатиш.\n2021-11-14 08:00:28 | Показать пост 684\nБир нечта соғлом парҳезлар.🍅\nСоғликка фойда билан вазн юқотиш учун, қуйидаги парҳезларга амал қилиш лозим:\n👉Гречкали парҳез. Бундай парҳезни бир ҳафта давомида тутиш лозим. Фақат гречка билан овқатланиш лозим. Бундай ҳолда бир ҳафтада 7 кг гача озиш мумкин.\n👉Бир сутка давомида бир стакандан ошмаган ёрмани истеъмол қилиш лозим.\n👉Парҳезшунослар витамин ва минералларни хам қушиш учун, ушбу турдаги озиқ-овқат маҳсулотларини мева ва сабзавотлар истеъмол қилишни маслаҳат беришади.\n2021-11-12 07:23:10 | Показать пост 659\nЕтарли миқдорда сув ичмаслик белгилари.🥤\n👉 Чанқоқлик ва қуруқ оғиз ҳисси.\n👉 Тўқ сариқ рангли сийдик.\n👉Терининг қобиғи устидаги йориқлар.\n👉 Бош оғриғи.\n👉Уйқучанлик ва чарчоқ.\n👉Юрак урушининг тезлаши.


Framidex – Aseptica\nПрепаратнинг савдо номи: Фрамидекс\nТаъсир қилувчи модда (ХПН): фрамицитин сульфати, грамицидин, дексаметазон\nФаол моддалар: фрамицетин сульфати – 5,0 мг, грамицидин – 0,05 мг, дексаметазон (натрий метасульфобензоати кўринишида) – 0,5 мг.\nЁрдамчи моддалар: литий хлориди, натрий цитрати, лимон кислотасининг моногидрати, фенилэтанол, этанол 96%, полисорбат 80, хлорид кислотаси, натрий гидроксиди, инъекция учун сув.\nТаърифи: тиниқ ёки бироз товланувчи, рангсиздан то бироз сариқ рангача бўлган, ўзига ҳос фенилэтил спирти хидли эритма.\nАТХ коди: S01CА01.\nФрамицетин сульфати – аминогликозидлар гуруҳига мансуб антибиотик, бактерицид таъсир кўрсатади. Бактерияларга қарши кенг таъсир доирасига эга, граммусбат микроорганизмлар, шу жумладан тилла ранг стафилококк ва кўпчилик клиник аҳамиятга эга грамманфий микроорганизмлар (ичак таёқчаси, дизентерия таёқчаси, протей ва бошқалар) га нисбатан фаол. Стрептококкларга нисбатан кам самарали. Патоген замбуруғларга, вирусларга, анаэроб флорага таъсир кўрсатмайди. Микроорганизмларнинг фрамицетин сульфатига чидамлилиги секин ривожланади.\nГрамицидин – бактерицид ва бактериостатик таъсир кўрсатади, стрептококк ва анаэроб микроорганизмларга нисбатан фаоллиги туфайли фрамицетиннинг микробларга қарши таъсир доирасини кенгайтиради. Фрамицетинни стафилококка қарши самарасини кучайтиради, чунки ўзи ҳам шу самарага эга.\nДексаметазон – глюкокортикостероид яққол яллиғланишга қарши, аллергияга қарши, десенсибилизацияловчи фаолликка эга. Дексаметазон яллиғланишнинг медиаторлари чиқарилишини, семиз ҳужайралар миграциясини сусайтириб ва капиллярларнинг ўтказувчанлигини камайтириб яллиғланиш жараёнларини фаол бостиради.\nКўзга томизилганда оғриқ, ачишиш, кўзларнинг ёшланиши, ёруғликдан қўрқиш каби симптомларни камайтиради. Қулоқларга томизилганда ташқи қулоқ отити симптомлари (терини қизариши, оғриқ, қичишиш, ташқи эшитув йўлида ачишиш, қулоқ битиши ҳисси) ни камайтиради.\nМаҳаллий қўллаганда тизимли сўрилиши паст.\nФрамицетин сульфати яллиғланган тери ёки очиқ яралар орқали сўрилиши мумкин. Тизимли қон айланишига тушгандан кейин ўзгармаган ҳолда буйраклар орқали тезда чиқарилади. Фрамицетин сульфатининг ярим чиқарилиш даври 2-3 соатни ташкил қилади.\nДексаметазон ичга қабул қилинганида меъда-ичак йўлларидан тез сўрилиш қобилиятига эга. Ярим чиқарилиш даври 190 минутни ташкил қилади.\n· Кўзнинг олд кесими бактериал касалликлари: блефаритлар, конъюнктивитлар, кератитлар (эпителийни шикастланишисиз), иридоциклитлар, склеритлар, эписклеритлар.\n· Қовоқ терисининг инфекцияланган экземаси.\n· Ташқи қулоқ отитида қулланади.\nКўз касалликларида: енгил даражали инфекция жараёнида препаратнинг 1-2 томчиси ҳар тўрт соатда конъюнктивал қопчага томизилади. Оғир инфекция жараёни ривожланган ҳолда препарат ҳар соатда томизилади. Яллиғланиш жараёни камайиши бўйича препарат инсталляциялари тезлиги камайтирилади.\nҚулоқ касалликларида: кунига 3-4 марта 2-3 томчидан ташқи эшитув йўлига эритма билан шимдирилган докали тампон қўйилади. Препаратни қўллаш давомийлиги 7 кундан ошмаслиги керак, касалликнинг яққол ижобий динамикаси ҳоллари бундан мустасно (глюкокортикоид яширин кечувчи инфекцияларни ниқоблаши мумкин, препаратнинг антимикроб компонентларини узоқ қўллаш эса барқарор флора пайдо бўлишига олиб келиши мумкин).\nОдатда таъсирланиш, ачитиш, оғриқ, қичиш, дерматитлар билан намоён бўладиган секинлашган турдаги аллергик реакциялар ривожланади.\nМаҳаллий таъсирга эга кортикостероидларни узоқ вақт қўлланилганда қуйидагилар ривожланиши мумкин:\n· глаукома симптомокомплекси ривожланиши билан бирга кечадиган кўзнинг ички босими ошиши (кўриш нервини шакастланиши, кўриш ўткирлигини пасайиши ва кўриш майдони нуқсонларини пайдо бўлиши), шу сабабли глюкокортикостероидлар сақловчи препаратлар 7 кундан ортиқ қўлланганида албатта кўзнинг ички босимини доимо ўлчаб туриш керак;\n· орқа субкапсуляр катарактани ривожланиши (айниқса тез-тез томизилганда);\n· перфорацияга олиб келиши мумкин бўлган шоҳ парда ёки склерани юпқалашиши;\n· иккиламчи (замбуруғли) инфекцияни қўшилиши.\n· препаратнинг ҳар қандай компонентига шахсий юқори сезувчанлик;\n· вирусли ёки замбуруғли инфекциялар, туберкулёз, кўзнинг йирингли яллиғланиши, трахома;\n· шоҳ парда эпителия яхлитлигини бузилиши ва склерани юпқалашиши кетиши\n· герпетик кератит (шоҳ парданинг дарахтсимон яраси) (ярани катталашиши ва кўришни сезиларли даражада пасайиш эҳтимоли бор)\n· қулоқ пардаси перфорацияси (препаратни ўрта қулоққа кириши ототоксик таъсирни ривожланишига олиб келиши мумкин);\n· ҳомиладорлик ва эмизиш даври;\n· эмизикли болаларда.\nЭҳтиёткорлик билан: кичик ёшдаги болаларга (айниқса препарат катта дозаларда ва узоқ муддат қўлланганида– тизимли самараларни ривожланиш хавфи ва буйрак усти безининг фаолиятини сусайиш хавфи) тавсия этиш керак.\nФрамицетин сульфатини ототоксик ва нефротоксик таъсир кўрсатувчи бошқа антибиотиклар билан бирга қўллаш мумкин эмас (стрептомицин, мономицин, канамицин, гентамицин).\nПрепарат бошқа микробларга қарши препаратларни узоқ муддат қўллангандаги каби препаратга барқарор микроорганизмлар, шу жумладан замбуруғлар чақирувчи суперинфекция ривожланиши мумкин.\nПрепаратни давомли кўзга томизиш шоҳ пардани юпқалашиши ва кейинчалик унинг перфорациясига, шунингдек кўзнинг ички босимини ошишига олиб келиши мумкин.\nКортикостероидлар сақловчи препаратлар билан такрорий даволаш ёки узоқ вақт давомида кўзнинг ички босимини назоратисиз даволаш, катаракта ёки кўзнинг иккиламчи инфекцияси борлигига текширувлар ўтказмасдан амалга ошириш мумкин эмас.\nМаҳаллий кортикостероидларни номаълум сабабли кўз гиперемияси билан касалланган беморларда қўллаш мумкин эмас, чунки нотўғри қўлланиши кўриш қобилиятини аҳамиятли бузилишига олиб келиши мумкин (“Қўллаш мумкин бўлмаган ҳолатлар” бўлимига қаранг).\nПрепарат таркибига кирувчи фрамицетин сульфати аминогликозидлар гуруҳига мансуб антибиотик бўлиб, у тизимли ва маҳаллий равишда яллиғланган тери ёки очиқ яраларга қўлланилса нефро- ва ототоксик таъсир кўрсатиши мумкин.\nБу таъсирлар дозаларга боғлиқ ва буйрак ёки жигар етишмовчилигида ортади. Гарчи кўзга томизилганда юқорида келтирилган самаралар кузатилмаган бўлсада, болаларда юқори дозалар маҳаллий қўлланганда уларни пайдо бўлиши мумкинлигини эътиборга олиш керак.\nПрепаратни қўллаш давомийлиги 7 кундан ошмаслиги керак, касалликнинг яққол ижобий динамикаси ҳоллари бундан мустасно, чунки глюкокортикоид яширин кечувчи инфекцияларни ниқоблаши мумкин, микробларга қарши препаратни узоқ муддат қўллаш эса барқарор флора пайдо бўлишига олиб келиши мумкин.\nПрепарат томизилганидан кейин кўриш аниқлиги вақтинча йўқоладиган пациентлар препарат томизилгандан кейин даҳол машинани ҳайдаш ёки кўриш ўткирлигини талаб қилувчи мураккаб техника, ускуна ёки бирон-бир мураккаб ускуналар билан ишлаш тавсия этилмайди.\nҲар бир фойдаланишдан кейин флаконни ёпиш керак. Пипетка учини кўзга теккизмаслик керак.\nПрепарат яроқлилик муддати ўтгач қўлланилмасин ва болалар олаолмайдиган жойда сақлансин.\nУзоқ вақт ва жадал маҳаллий қўллаш тизимли самараларга олиб келиши мумкин.\nБир флакон (10 мл эритмагача) суюқлик беҳосдан ичиб юборилганда жиддий ножўя самараларни ривожланиш эҳтимоли жуда кам.\nКўз ва қулоқ томчилари 5 мл дан резина қопқоқ билан беркитилган, пластик қопқоқчали алюминий қопқоқ билан маҳкамланган рангли тиниқ шиша флаконда ёки ҳимоя халқаси билан таъминланган тиқин-томизгич ва бураладиган химоя қалпоқчаси бўлган пластик флаконда. 1 флакон қўллаш бўйича йўриқномаси билан бирга картон пеналда


“Ал-фиқҳ ал-акбар” Имом Абу Ҳанифага тегишли эмасми? – oliymahad.uz\n“Ал-фиқҳ ал-акбар” Имом Абу Ҳанифага тегишли эмасми?\nАҳмад ибн Таймиянинг издошлари бўлмиш “салафий”лар тарафдан аҳли сунна вал-жамоа ақидасида ёзилган машҳур матн ал-Фиқҳ ал-акбар асарини имом Аъзам Абу Ҳанифага тегишли эмас деган иддао илгари сурилади. Салафий имом Албонийга айни шу мавзуда савол беришади. У “имом Абу Ҳанифанинг ақидаги доир ҳеч қандай асари йўқ” деб жавоб берган (“Ҳидоят ва Нур” туркум кўрсатувлари. 52-сон).\nУмуман салафийлар орасида ал-Фиқҳ ал-акбар Абу Ҳанифага мансуб эмас деган фикр кенг тарқалган. Уларга кўра, Имом Абу Ҳанифа раҳимаҳуллоҳ ҳижрий биринчи асрнинг охири ва иккинчи асрнинг биринчи ярмида (80-150) яшаб ўтган. Бу даврда ҳали китоб ёзиш анъанаси йўлга қўйилмаган эди, демак ал-Фиқҳ ал-акбарнинг муаллифи имом Абу Ҳанифа бўлмаган.\nМасаланинг қизиқ тарафи шуки, хозирги салафийларнинг бу фикри салафийлик асосчиси Аҳмад ибн Тайямия ва унинг яқин шогирди Ибн Қаййим ал-Жавзияларнинг фикрига мутлақо тўғри келмайди. “Салафийлар” улуғи Шайҳ ул-ислом Ибн Таямия “Даръу таорузил ақл ван нақл” асарида ал-Фиқҳ ал-акбарнинг муаллифи имом Абу Ҳанифа эканлигини, у китоб Абу Ҳанифанинг шогирдлари орасида машҳур ва кенг ёйилганини айтиб ўтган. Шунингдек, яна бир “салафий” имом ибн Қаййим ал-Жавзия ҳам ўзининг “Ижтимо ал-жуюш ал-исламия” номли асарида ал-Фиқҳ ал-акбар имом Абу Ҳанифанинг асари деб айтиб қўйган.\nБу иккисдан ташқари бошқа эътиборли олимлар ҳам ал-Фиқҳ ал-акбарнинг муаллифи имом Абу Ҳанифа раҳимаҳуллоҳ эканлигини айтиб ўтган. Жумладан: аллома ибн Абулизз Ақидату Таҳовиянинг шарҳида айтган.\nШайҳ Ваҳбий Ғоважий Мулла Али Қори раҳимаҳуллоҳ тарафдан ал-Фиқҳ ал-акбарга ёзилган шарҳни таҳқиқ қиларкан шундай деган: “ал-Фиқҳ ал-акбар имом Абу Ҳанифа раҳимаҳуллоҳнинг имлоси ва таълифидир. Бу китоб Аллома Зоҳид Кавсарий тарафдан биринчи бор таҳқиқ қилиб нашр этилган. Мен Мадинаи мунавварадаги “Ориф Ҳикмат” кутубҳонасида ал-Фиқҳ ал-акбарнинг жуда яхши сақланган қўлёзма нусхасини кўрдим. Ровийлари: Али ибн Аҳмад форисий, у киши Наср ибн Яҳёдан, у киши Абу Муқотилдан, у киши Осим ибн Юсуфдан, у киши эса имом Абу Ҳанифа раҳимаҳуллоҳнинг ўғли Ҳаммоддан.\nҲижрий 429 йили вафот топган имом Абдулқоҳир Бағдодий ўзининг “Усули дин” номли асарида шундай деган: “Аҳли сунна мутакаллимларининг аввалги фақиҳлари қаторида мазҳаб эгалари имом Абу Ҳанифа ва имом Шофеъийни тилга олиш ўринли. Чунки имом Абу Ҳанифа қадарияларга раддан бир китоб ёзган ва уни ал-Фиқҳ ал-акбар” деб номлаган. (Усули дин. Абдулқоҳир Бағдодий. 38 — Бет).\nИмом Абулмузаффар Исфароиний ҳам “ат-Табсир фид-дин” номли асарида бу мавзуга тўхталиб: “Абу Ҳанифа раҳимаҳуллоҳнинг ал-Олим вал-мутааллим” асари билан “ал-Фиқҳ ал-акбар” асарларида аҳли бидъат ва мулҳидларга раддан очиқ-ойдин ҳужжатлар бор. Бу китобларнинг ривояти бизга ишончли ва мўътамад санадлар билан Наср ибн Яҳёдан у эса Абу Ҳанифадан етиб келган” деб айтган. (ат-Табсир фид-дин. 113 — Бет).\nЮқоридагилардан хулоса қилиб айтиш мумкинки, “ал-Фиқҳ ал-акбар”нинг имом Абу Ҳанифа раҳимаҳуллоҳга мансублигида шубҳа йўқ. Бу китоб Имом Абу Ҳанифа раҳимаҳуллоҳнинг имлолари асосида, яъни у кишининг айтиб туриши шогирдлари эса қоғозга тушириши асосида ёзилган. Асрни муаллифдан Ҳаммод ибн Абу Ҳанифа, имом Абу Юсуф, Абу Мутиъ Ҳакам ибн Абдуллоҳ Балхий, Абу Муқотил, Ҳафс ибн Муслим Самарқандий каби шогирдлари ёзиб олган ва бошқаларга ривоят ва китобат орқали етказганлар.\nИмом Абу Ҳанифа раҳимаҳуллоҳнинг набираси Исмоил ибн Ҳаммод, Муҳаммад ибн Муқотил ар-Розий, Муҳаммад ибн Самоа, Наср ибн Яҳё ал-Балхий, Шаддод ибн Ҳакамлар эса саҳиҳ иснодлар билан “ал-Фиқҳ ал-акбар”ни биринчи ровийларидан олиб кейинги авлодга тарқатишган ва асар шу тарзда ишончли ровийлар силсиласи орқали шайҳ Абу Мансур ал-Мотуридий раҳимаҳуллоҳгача етиб келган ва у киши бу асарга шарҳ битган.\nТИИ Махсус сиртқи бўлим\nбитирувчиси Ботиржон Тожибоев\n2390840cookie-check“Ал-фиқҳ ал-акбар” Имом Абу Ҳанифага тегишли эмасми?no\nАбу ҲанифаРаддияФиқҳул акбар\nОлдингиВиждон эркинлиги ва диний ташкилотлар тўғрисидаКейингиДиний-маърифий соҳадаги эзгу ташаббуслар ва улкан ислоҳотларнинг мустаҳкам пойдевори\nҲизбут-таҳрирнинг “бандалар феъллари” масаласидаги ақидавий хатоси\n“Омин”ни махфий айтмоқ суннатлиги ва унинг далиллари\nАбу Мансур Мотуридийниг раддия бериш услуби\nТавассул борасидаги раддиялар


Тасанно! Азон овозини эшитган Марк Клаттенбург ўйинни тўхтатиб турди (видео) » Новости Узбекистана сегодня: nuz.uz\nНовости Узбекистана → ЙЎҒ-Е → Тасанно! Азон овозини эшитган Марк Клаттенбург ўйинни тўхтатиб турди (видео)\n29-01-2018 10:32 0 728 Рейтинг1 Чоп этиш\nТасанно! Азон овозини эшитган Марк Клаттенбург ўйинни тўхтатиб турди (видео)\nАйни пайтда Саудия Арабистонидаги футбол ўйинларида ҳакамлик қилаётган англиялик Марк Клаттенбург азонни эшитган заҳоти ибодат учун ўйинни тўхтатди дейилди хабарда facebook.\nҚирол кубоги учун ўтказилаётган «Ал-Фейх» ва «Ал-Фотиҳ» жамоалари ўртасидаги учрашув пайтида яқин орадаги масжидлардан азон овози эшитилиб қолади. Бу пайтда ўйиннинг қўшимча дақиқалари ўтиб бораётган эди.\n«Ал Фейх» якунда 118-дақиқада урилган гол эвазига 2:1 ҳисоби билан ғалаба қозониб, чорак финалга чиқди.


сўровнома - xabar.uz\n«Gallup» сўровнома иштирокчиларининг аниқ сонини маълум қилмаган.\nЎзбекистон Республикаси Президенти Aдминистрацияси ҳузуридаги Иқтисодий тадқиқотлар ва ислоҳотлар маркази май-июнь ойлари учун COVID-19 нинг ижтимоий-иқтисодий оқибатларини маълум қилди.\nИталияликларнинг ўзлари кўпроқ Испания, Финляндия ва Норвегияга саёҳат қилишни хуш кўришади, бироқ, коронавирус пандемияси сабабли, кўпчилик бу йил уйда қолишга мажбур.\nЎзбекистон Республикаси Президенти Администрацияси ҳузуридаги Иқтисодий тадқиқотлар ва ислоҳотлар маркази томонидан «Ўзбекистоннинг Евроосиё иқтисодий иттифоқига ва Жаҳон савдо ташкилотига эҳтимолий аъзо бўлишини баҳолаш» мавзусида сўровнома ўтказди.\nИстеъмолчиларнинг кайфияти индекси яратилади\nЎзбекистонда коронавируснинг аҳолининг ижтимоий-иқтисодий ҳолатига таъсири жараёнларини, шу жумладан коронавирус таъсирини юмшатиш бўйича кўрилаётган чораларнинг таъсирини баҳолаш бўйича тадқиқотлар амалга оширилмоқда.\nХабарингиз бор, яқинда Андижон вилояти ҳокимлиги бир ташаббусни илгари сурган эди. Ёшлар туман ҳокими вазифасини бажарувчи лавозимига тайинланганди.\nҚозоғистон фуқароларидан энг кўп пора сўровчилар — давлат шифохоналари ва полициячилар.\nУшбу сўровнома тугал хулоса чиқариш имконини бермаса-да, унинг натижалари орқали ҳудудлар раҳбарларининг амалдаги рейтингини маълум даражада баҳоласа бўлади.\nМарказий банк аҳолининг валюта жамғармалари юзасидан сўровнома ўтказа бошлади.


Мигрантлар тиббий маълумотлари махсус реестрга киритилади - Роспотребнадзор - 26.01.2021, Sputnik Ўзбекистон\nЧет эл фуқаролари ва фуқаролиги бўлмаган шахсларни тиббий кўрикдан ўтказиш натижаларини федерал ахборот тизимига киритилади. 26.01.2021, Sputnik Ўзбекистон\nТОШКЕНТ, 26 янв — Sputnik. Чет эл фуқаролари ва фуқаролиги бўлмаган шахсларни тиббий кўрикдан ўтказиш натижаларини федерал ахборот тизимига киритиш режалаштирилган. Бу хавфли инфекция ташувчиларни мамлакатдан депортация қилиш жараёнини тезлаштиради. Тегишли ҳукумат қонун лойиҳасини Давлат Думасининг яқинда бўладиган ялпи мажлисида кўриб чиқиш режалаштирилган.Қонун лойиҳасига кўра, федерал ахборот тизимини яратиш ва юритиш Роспотребнадзорга юклатилади. Унда мигрантларнинг меҳнат фаолияти, тиббий маълумотлари, шунингдек мамлакатнинг эпидемиологик хавфсизлигига таъсир кўрсатадиган бошқа маълумотларни олиш учун фойдаланилади.Чет эл фуқаролари ва фуқаролиги бўлмаган шахсларни тиббий кўрикдан ўтказишни фақат давлат ва шаҳар тиббиёт ташкилотларида амалга оширилиши мумкин.Янги ахборот тизими - хавфли юқумли касалликлар ташувчи-чет элликларни эрта аниқлашга ёрдам беради, уларни Россиядан депортация қилиш тўғрисида қарорларни қарор қабул қилиш вақтини қисқартиради.\nдепортация, патент, иив, тиббиёт муассаси, мигрантлар\n13:36 26.01.2021 (янгиланди: 14:11 26.01.2021)\n25 Январ, 17:00


Бечора ЎЗБЕГИМнинг аҳволи: Интернетда ош бериш эълони берган Нозимжон Ҳошимжон ва ҳаммага биздан дарс - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n16:23 - Бечора ЎЗБЕГИМнинг аҳволи: Интернетда ош бериш эълони берган Нозимжон Ҳошимжон ва ҳаммага биздан дарс\nТасодифан қўриб қолдик, Фейсбукда саҳифаси ҳам бор бўлган Нозимжон Ҳошимжон исмли бир киши укасининг Никоҳ ҳамда жиянининг Ҳатна тўйлари муносабати билан берилаётган ошга таклифномани Фейсбук орқали ҳам тарқатибди.\nБиз бу таклифноманинг расми билан биргаликда, унга Абдураҳим Пўлат берган таҳлилни ҳам эълон қилмоқдамиз.\nҲурматли Нозимжон Ҳошимжон! Ҳаммани "Никоҳ" ва "Ҳатна" туфайли берилаётган ошга таклиф қилганингизни тасодифан кўриб қолдик. Авваламбор, тўй билан табриклаймиз. Аммо, бу эълонингизни кўриш билан 1991 йил июнь ойида биринчи марта Туркияга борганим эсимга тушди.\nДўстим ва сафдошим билан борган эдик. Жуда кўп расмий учрашувлардан ташқари, у ерда яшайдиган бир қатор ўзбекларнинг уйида меҳмон бўлдик. Қаерга борсак, тайёрлаб қўйилган дастурхон атрофига ўтиришимиз билан биз иккаламиз, кафтларимизни очиб қўлимизни кўтаришга тайёрланардик, чунки, бизда ҳамма нарса энг камида "ОМИН" деб қўйиш билан бошланадику. Аммо, у ерда ҳеч бундай қилишмади. Ўшанда биринчи марта кўрдикки, ҳар қадамда, керакми-керакмасми, фарқи йўқ ,"ОМИН" деб қўлни юзга тортавериш ва ҳар бир нарсага ош беравериш одати биз ўзбеклардагина бор.\nМирзо Улуғбекдек улуғ олимимзни ўлдириб, у яратган дунёнинг 2-чи расадхонасини бузиб ташлаб, унинг борлигини ҳамммага унуттирганимизнинг, жаҳон цвилизиациянинг сўнги 5-6 асрдаги ривожланишига ҲЕЧ ҚАНДАЙ ҳисса қўшолмаганимизнинг, ўрислар бизни осонликча босиб олгунларича шам чироқ ва Қўқон аравадан нарига ўтолмаганимизнинг, Улуғбек расадхонасининг қолдиқларини рус архитектори Вяткин сал кам 20 йил қидириб бизга топиб бермаса, ҳалигача бундай расадхона борлигини ҳам билмасдан юраверишимиз мумкинлигининг сабаби - қиладиган ишимиз "ОМИН!" деявериш ва ош беравериш бўлиб қолгани эмасми? АЙНАН ШУНДАЙ.\nОш бераётганингизни ҳатто Интернетда эълон қилибсиз, демак, ўн минглаб одам келишига тайёргарлик кўрмоқдасиз. Майли, уни яхшилаб ўтказиб олинглар, аммо илтимос, келажакда бундай ибтидоийликдан узоқроқ турайлик. Мирзо Улуғбек ва ўз юртимиздан ўзимиз ҳайдаб чиқарган Заҳриддин Бобур каби улуғларнинг авлодлари эканлигимизни дунёга кўрсатайлик. Ҳозирча эса, руслар ва қозоқларга мардикорчилик қиладиган пода аҳволидамиз. Ислом дунёси ҳозир жаҳоннинг энг қолоқ ва қашшоқ қисми, ақл-идорок бўйича ҳам айнан шундай, эканлигини биласизми? Бизни бу аҳволдан Оллоҳ олиб чиқмайди, чунки, У бизга ақл берган, ақлни ишлатиб, аҳволимизни тузатиш ўз ишимиз. Унутманг, БИЗДАН ҲАРАКАТ - ОЛЛОҲДАН БАРАКАТ.\nҲаракат қилишни истайдиганлар harakat.net ва унинг Фейсбукдаги саҳифасини ўқисинлар - facebook.com/harakat.net


Рақамли бармоқ изи ва уни яшириш - Terabayt.Uz\nРақамли бармоқ изи ва уни яшириш\nРеклама компаниялари биз ҳақимиздаги маълумотларни тўплаб, уларга асосланган ҳолда, айнан ўзимизга мўлжаллаб реклама кўрсатишларидан хабарингиз бор. Лекин шу маълумотларимизни кўрмасликлари учун ўзимизнинг «бармоқ изларимизни тозалаб» юришимиз ҳам мумкин.\nБраузернинг рақамли бармоқ изи нима?\nРақамли бармоқ изи – бу браузернинг барчага кўринарли бўлган турли хусусиятлари йиғиндисидир. Унга, масалан, ўрнатилган кенгайтмалар рўйхати, операцион тизим версияси, маҳаллий вақт, тил созламалари ва ҳоказолар киради. Бу хусусиятларнинг ҳар бири, алоҳида олинганда, сиз кираётган сайтлар учун бирорта махфий маълумот узатмайди. Бироқ биргаликда улар бетакрор, фақат сизнинг шу браузерингизгагина хос бўлган хоссалар йиғиндиси сифатида рақамли бармоқ изига айланади.\nМенинг браузеримда ҳам бармоқ изи борми?\nҲа, албатта. Истасангиз, Ipleak.com сервиси ёрдамида бунга ўзингиз яна бир бора ишонч ҳосил қилишингиз мумкин.\nХўш, нима бўпти шунда?\nРақамли бармоқ изи сизнинг интернетдаги ҳаракатларингизни бошқалар кузатиб боришларига имкон беради. Сиз кирадиган ҳар бир сайтда (ҳа, ҳатто «анавинақа» сайтлардаям!) бармоқ изингиз қолади. Фойдаланувчи маълумотларини тўплаш ва таҳлил этиш билан шуғулланувчи компаниялар эса ана шу изларингиз асосида сизнинг «досье»нгизни тузишади. Мазкур досьеда фойдаланувчи ҳақидаги ҳамма маълумотлар бўлади: ёши, жинси, диний ва сиёсий қарашлари, турли қизиқишу хоббилари ва ҳоказо.\nБраузеримдаги тавсия этилган барча хавфсизлик созламаларини тўғрилаб чиқдим, энди мени кузатишмайдими?\nАдашасиз. Аксинча, браузернинг оддий фойдаланувчидан ўта фарқ қилувчи, бетакрор созламалари умумий фонда янада аниқроқ кўриниб туради. Кузатишни тақиқлаш, cookies файлларини ўчириш, инкогнито режими ҳам бармоқ изи қолдирмасликни тўлиқ кафолатламайди.\nНима қилиш мумкин унда?\nЧалғитиш учун қалбаки излар қолдириш керак. Тармоқдаги ҳаракатларингизнинг ҳақиқий тарихини адаштириб юбориш учун кўплаб сохта бармоқ излари бор. Маълумот йиғувчилар бу алғов-далғов маълумотлар орасидан ҳақиқийларини топиб, сизнинг чинакам рақамли портретингизни ярата олмайдилар.\nБуни қандай қилса бўлади?\nBlurr кенгайтмасини ўрнатинг. У фон режимида ўзида мавжуд махсус рўйхатдаги турли сайтларга кириб-чиқади. Бу рўйхатга ўзингиз ўзгариш киритишингиз имкони ҳам мавжуд. Кенгайтма созламаларида ҳатто сохта рақамли портретингиз учун айрим параметрларни белгилашингиз ҳам мумкин: жинс, қизиқишлар… каби. Шунда кенгайтма фақат шунга мос келувчи сайтларни кезиб чиқади.\nБу интернетда ишлашимга халақит бермайдими?\nЙўқ. Кенгайтма фақат сиз браузерда бирор ҳаракатни амалга оширмаётган, бекор қўйган пайти ишлайди. Бу борадаги керакли параметрларни созламалар орқали ўзингиз тўғриласангиз ҳам бўлади.\nУни қандай ишлатаман?\nBlurr – Google Chrome браузери учун ишлаб чиқилган кенгайтма бўлиб, бошқа браузерларда тўғри ишлашига кафолат йўқ. Уни Chrome’га мана бу манзилдан кўчириб олиб ўрнатасиз. Шунда браузернинг манзил қаторидан ўнг томонда унинг белгичаси пайдо бўлиб қолади. Ўшани босиш орқали Blurr кенгайтмасини ишга тушириб, сохта бармоқ изи қолдиришингиз мумкин.\n#Blurr #браузер #иловалар #кенгайтма #рақамли бармоқ изи #хавфсизлик


Адлия вазирлиги: муносиб маош коррупцияга қарши самарали воситадир » Muzlik.uz - O‘zbekiston yangiliklari\nЖорий йилнинг 3 январь куни адлия вазири Русланбек Давлетов «Umid 2.020» халқаро конференциясида: «Ҳозир маошларимиз қанчалигини яширишга ҳожат йўқ, ҳаммаси шаффоф. Масалан, Адлия вазирлигидаги бошқарма бошлиқлари [мукофот пуллари ва бошқа тўловлар билан бирга] камида 15−16 миллион сўм ойлик маош олишмоқда» деган маълумотни берган. Адлия вазирлиги марказий аппарати бошқарув ходимларининг маошларини очиқлашдан мақсад халқаро миқёсдаги конференция минбаридан туриб хорижда фаолият юритаётган ўзбекистонлик кадрларни Ўзбекистонга чорлаш ва улар учун давлат раҳбарияти томонидан етарли шароитлар яратилганини таъкидлашдан иборат эди. Адлия вазирлиги ушбу маълумотни янада ойдинлаштириш учун қуйидагиларни маълум қилади. "Газета.uz"да реклама Биринчидан, Адлия вазирлигида бошқарма бошлиқлари ҳақиқатдан ҳам 2019 йил давомида олган барча маблағларининг умумий суммаси 12 га бўлинганда 15−16 миллион сўм атрофидаги сумма келиб чиқади. Бунда олинган маблағ таркиби қуйидагилардан ташкил топган: • ягона тариф сеткаси бўйича маош; • маошга устамалар — мартаба даражаси учун устама, кўп йил ишлагани учун устама, шахсий устама, давлат хизматчиси сифатида белгиланган устама; Байрамлар (Янги йил, Хотин қизлар куни (фақат аёлларга), Наврўз, Мустақиллик куни, Конституция куни, Рўза ҳайит, Қурбон ҳайит) ва ҳар ярим йиллик якуни учун мукофотлар; • бир йилда бир марта икки ойлик иш ҳақи фонди миқдоридаги моддий ёрдам; • йиллик меҳнат таътили учун тўланадиган маблағ; • овқатланиш ва йўл ҳақи учун компенсация. Иккинчидан, Адлия вазирлигида бу каби ойлик иш ҳақининг белгиланишининг асосий сабаби тизимга энг малакали ходимларни жалб қилиш ҳисобланади. Хусусий секторда яхши малакали ҳуқуқшунослар бир ойда 15 -30 млн сўмгача маблағ топишади. Бошқа ташкилотлар ҳам малакали ҳуқуқшуносга катта маблағ ажратишга тайёр. 2017 йил ва 2018 йилнинг 1-чорагида ойлик иш ҳақи камлиги туфайли вазирлик тизимидан жами 1280 нафар ходим бошқа ташкилотлар, жумладан хусусий секторга ишга ўтиб кетган. Ходимларнинг оммавий равишда бошқа ташкилотларга ўтиб кетиши тизимда вакансиялар сони бўйича ачинарли рақамларни келтириб чиқарди. Учинчидан, маълумки Адлия вазирлиги ягона давлат ҳуқуқий сиёсатини юритади. Бундан ташқари, халқаро ва хорижий ташкилотларда Ўзбекистон манфаатларини ҳуқуқий ҳимоя қилиш ҳам вазирлик зиммасида. Бу эса тизимда энг малакали ҳуқуқшуносларнинг ишлашини талаб этади. Шу сабабли ҳам бу борада киритилган таклиф қўллаб-қувватланиб, 2018 йил 13 апрелдаги президент қарори билан қуйидагилар белгиланган: • адлия органлари ходимларининг кўп йиллик хизматлари учун устамалар ва мартаба даражалари учун қўшимчалар миқдорларини прокуратура органлари ходимлари учун белгиланган миқдорларга тенглаштириш; • адлия органлари ходимларининг лавозим маошини аниқлашда тариф коэффициентлари бир ярим баравар миқдорда қўлланилиши; • адлия органлари ва муассасаларининг мартаба даражаларига эга бўлган Адлия вазирлиги марказий аппарати ходимларига, ҳудудий бошқармалар бошлиқларига лавозим маошига 50 фоиз миқдорида устама тўланиши. Тўртинчидан, коррупция даражаси ислоҳотлар самарадорлигига таъсир қилувчи жиддий хавф ҳисобланади. Бунда кўп масала давлат ташкилотларидаги хизматчиларга келиб тақалади. Ходимлар меҳнатига ҳақ тўлаш ва ижтимоий таъминотининг замонавий тизими яратилганлиги вазирликда коррупциявий хатарни минимумга туширди. Шу ўринда вазирлик ходимларга қанча маош тўланишини доимо ошкор қилиб келганини, тизимдаги вакансияларни тўлдириш танлов асосида бўлаётганлигини эслатиб ўтамиз. Бундан ташқари бу каби ойлик тўланаётган бошқарма бошлиқларидан талаб ҳам шунга яраша бўлмоқда. Вазирликда ходимлар фаолияти интеграциялашган энг муҳим самарадорлик кўрсаткичлари (KPI) асосида баҳолаб борилмоқда.\nРусланбек Давлетов Баскетбол федерациясига раҳбар бўлди


Юсуф Ҳамадонийнинг Самарқандага келишининг сабаби - Hidoyat.uz\nАсосий саҳифа Мақолалар Юсуф Ҳамадонийнинг Самарқандага келишининг сабаби\nЧоп этилди Aprel 24, 2019 Юсуф Ҳамадонийнинг Самарқандага келишининг сабабиda fikr bildirishni o'chirish\nСамарқандга ҳазрати Шайх билан бирга (қуйидаги) ўн бир киши келган эди: 1. Абу Мусо Ходим. 2. Бу ожиз банда Абдулхолиқ. 3. Имом Яҳё Ғатфарий. 4. Хожа Исҳоқ. 5. Хожа Рибот. 6. Хожа Закариёнинг акасининг ўғли. 7. Хожа Одам Шодворий. 8. Хожа Муҳаммад Ҳаким Сарпулий Балхий. 9. Хожа Муҳаммад Чилла. 10. Хожа Қурайш. 11. Бобо Сулаймон Орифи Туркий.\nШайхимиз Юсуф Ҳамадонийнинг Самарқандга келиш сабаби шундай эди: Хожа Ҳамидуддин Мултоний вилоятга кетади, орадан олти йил ўтади. Хожа Хизр (алайҳиссалом) Малатяда эди. У ерда Имом Молик наслидан Абдулжамил исмли бир юз ўн уч ёшли бир одам яшарди. Ҳақ таолодан бир фарзанд тиларди. Ўша аснода Малатя подшоҳига қарши душман пайдо бўлиб, уни мамлакатидан қувиб чиқариб, мол-мулкини эгаллаб олади. Малатя подшоҳи дашту саҳрода кезар, соқоли ва қошларини тарошлаган эди. Тасодифан йўлда Абдулжамилнинг уйига кўзи тушади. Бир неча кундан бери ҳеч нарса емагани учун бу хонадон аҳлидан егулик сўраш хаёлига келди. Уйга яқинлашганида дўстлик бўйи димоғига урилди. Кекса бир отахонга кўзи тушди, унга салом бергач, рум тилида: «Бу вилоятнинг лашкариданман. Бир неча кундан бери ҳеч нарса еганим йўқ», деди. Хожа Абдулжамил: «Уйга киринг», деди. Подшоҳ уйга киргач, уни ўтқазиб, унга ҳурмат-эҳтиром кўрсатди. Сув келтириб: «Таҳорат қилинг», – деди. Подшоҳ таҳорат олгач, кекса Абдулжамил «таҳорат учун шукр намози ўқинг», – деди. Подшоҳ намозни адо этгач, Абдулжамил турли неъматларга тўла бир дастурхон келтириб, подшоҳнинг олдига ёзди. Подшоҳ истаганича тановул қилди.\nКейин унинг кийимларини ювдилар. Соч-соқолини тартибга келтирдилар ва: «Истироҳат қилинг», дедилар. Подшоҳ уйқуга кетади. Уйғонгач, йиғлай бошлади. Кўп йиғлади. Хожа Абдулжамил подшоҳнинг кўп йиғлаганини кўриб, бунинг сабабини сўради. Подшоҳ: «Айтолмайман», деди. Хожа Абдулжамил қасам ичди ва: «Айт, уялма», деди. Подшоҳ унга қараб: «Мени танийсизми?» деди. Хожа: «Малатя подшоҳи бўлсанг керак», деди. Подшоҳ: «Ҳа», деди. Хожа Абдулжамил: “Вилоятингни қайтариб олмоқчимисан?», деб сўради. «Албатта, оилам, бола-чақам номаҳрамларнинг қўлида», дейди подшоҳ. Хожа: «Агар вилоятингни қайтариб олсанг, менга қизингни берасанми?» деб сўраганида, подшоҳ бу таклиф-шартни қабул қилди. Хожа деди: «Сен падаримиз Имом Молик мақбарасига бориб, у ерда қирқ кун чилла ўтиришинг керак». Подшоҳ қабул қилди ва Имом Молик мақбарасига равона бўлди.\nВилоятни қўлга киритган золим ҳукмдор эса халққа зулм қилар, мусулмонларнинг мол-мулкини, бола-чақаларини тортиб олиб, истаганича тасарруф этарди. Шу боис халқ қийин аҳволда қолган эди. Эски подшоҳни эса излаб тополмасдилар. Халқнинг оқсоқоллари Хожа Абдулжамилнинг ҳузурига келиб, аҳволни тушунтирдилар. Хожа: «Мен сизларга аввал айтгандим, подшоҳингиз билан бирга бўлинг, у билан бирга жанг қилинг, дегандим. Аммо танбаллик қилдингиз, энди қилган хатоингизнинг жазосини тортяпсизлар», деб койиди. Шунда халқ пешволари: «Бизга ўша подшоҳимиз керак, маънавий ҳиммат кўрсатинг, уни топиб беринг», дея илтижо қилдилар. Хожа: «Кечаси зирҳларингизни кийиб, қуролланинг. Подшоҳга ҳужум уюштиринг, уни ва одамларини асир олинг, мен эса подшоҳингизни олиб келаман», деди. Хожа шундай дегач, одамларни жўнатди ва Имом Моликни зиёрат қилишга йўл олди. Зиёратгоҳда подшоҳни кўрди, у анча озиб қолган эди. Подшоҳ Хожани кўриб, ўрнидан турди, ҳурмат кўрсатди ва ундан Малатя вилоятини қайтариб олишда ёрдам беришини сўради. Хожа: «Вилоятингни сенга топширдик, ўрнингдан тур ва уловингга мин», деди. Румнинг пешволари унинг (подшоҳнинг) истиқболига чиқдилар ва Хожанинг айтганини қилиб, подшоҳни кутишарди. Подшоҳнинг келганини эшитиб, дарҳол шаҳар ташқарисига чиқишди, уни тахтга ўтқазишди. Душманларни оғир занжирларга солиб олиб келишди ва ҳукмдорнинг буйруғи билан қатл этишди. Шаҳар ичига киргунга қадар тантана қилиб, қизни Хожага узатиш тараддудини кўрдилар. Подшоҳ Хожага: «Қизимни қабул қилинг!» деди. Хожа подшоҳ қизини никоҳлади ва Рум диёрига йўналди. Ҳақ таолонинг тақдири билан у қиз Хожа Абдулжамилга бир ўғил туғиб берди. Унга Хожа Абдулхолиқ деб ном қўйдилар.\n«Муҳтарам отам исмимни Хожа Хизр (алайҳиссалом) танлаганини айтарди. Йигирма икки ёшга тўлганимда Хожа Хизр (алайҳиссалом) мени ҳазрати шайх Юсуф Ҳамадонийга олиб борди. Шайх Хизр (алайҳиссалом)нинг олдида менга қалб зикрини талқин этдилар. Кейин Хизр (алайҳиссалом) ҳазрати шайхга: «Сиз Самарқанд шаҳрига боришингиз керак», деди. Шундан кейин Шайх Юсуф Ҳамадоний исмлари юқорида айтиб ўтилган азизлар билан бирга Самарқандга келдилар. Ғатфар туманининг Хушвуруд маҳалласида яшай бошладилар. Уч ой ўтиб, Хожа Ҳасан Андоқий ва Хожа Аҳмад Яссавийлар шайхнинг суҳбатига келиб қўшилдилар. Шайх уларга ҳам қалб зикрини талқин этдилар. Тўққиз ойдан кейин Хожа Абдуллоҳ Баррақий келиб, мурид бўлди. Бу азизларнинг даврида Самарқанд, ҳатто Амударё бўйидаги вилоятлардан тортиб, Қора Хожагача, Хоразм вилоятидан то Бадахшонгача бўлган минтақада бидъатчи ва нафсу ҳавосига тобе бўлган бирон эътиқоди бузуқ киши қолмади.\nАбдулхолиқ ҒИЖДУВОНИЙнинг “Мақомоти Юсуф Ҳамадоний” китобидан\nАсар “Мовароуннаҳр” нашриётида чоп этилган. Нашриётдан харид нархи 11500 сўм


Британиялик радиотингловчи Россияга қарши ташвиқотларни бас қилишни сўради\n12:09 / 02.10.2016\nБуюк Британияда LBC радиоси эфирида радиотингловчилардан бири Россияга қарши ташвиқотлардан чарчагани ҳақида гапирди. Бу ҳақда Sunday Express хабар тарқатган.\nЎзини Ивонн дея таништирган аёл эфирда 2014 йили Украина осмонида MH17 самолёти уриб туширилгани воқеаси муҳокама қилинаётган вақтда қўнғироқ қилган ва "барча томонлардан ҳаддан ташқари кўп иғво эшитгани, буни энди тўхтатса ҳам бўлиши"ни айтиб ўтган.\nУнга қарши фикр билдирган бошловчи фуқаролик самолётини Британия уриб туширмаганини айтган. Радиотингловчи эса, "Путин яхши йигит эмаслигини, лекин британияликлар ҳам ундан қолишмаслигини, британиялик сиёсатчилар ҳам дунё бўйлаб зиддиятлар юзага келтиришга уста эканини" қистириб ўтган.\n"Биз бутун дунёдаги давлатларнинг ишларига аралашиб, интервенция қиламиз. Путин бундай эмас. Бизда жуда кўп пропаганда. Биз урушга йўл олган ойпарастлар кабимиз", дея Ивонн хонимнинг сўзларини келтирган нашр.\n2014 йилнинг июлида Донбасс осмонида ҳалокатга учраган Малайзия Boeing’и билан боғлиқ фожиа бўйича текширув гуруҳи ҳисоботида самолёт Россиядан олиб келтирилган «Бук» зенит-ракета комплекси ёрдамида уриб туширилгани, лекин, шу билан бирга, Россиянинг бунга алоқадорлиги ҳақида гапириш эрталиги таъкидлаб ўтилган эди.\nРасмий Киев бу ҳисоботга муносабат билдирар экан, «Бук»нинг ўрнатилган йўналиши ҳалокатга Россия алоқадорлигини кўрсатишини таъкидлаб ўтди.\nЎз навбатида, Россия ТИВ Нидерландия прокуратурасининг хулосалари нохолис экани ҳамда сиёсий тагзаминга эгалигини айтди.\nБританияда юраги танасидан ташқарида жойлашган қизча дунёга келди (видео)


Lenovo Legion – «барча кўзлари белида» жойлашган илк смартфон! (+расмий суратлар ва видео) - Terabayt.Uz\nГеймерларга мўлжалланган барча смартфонларни Lenovo компанияси ўзининг Legion модели билан яксон этишга сўз берган. Биз аввалроқ унинг биринчи расмий суратини ва айрим жиҳатларини эълон қилганмиз.\nИнтернетда тарқалаётган расмлари унинг умуман ўзгача дизайнга эга эканлигини кўрсатмоқда. Компания мазкур моделнинг геймерларга максимал даражада қулай бўлиши йўлида чиндан ҳам заҳмат чеккан.\nАввало, Lenovo Legion учун энг сўнгги – Android 10 операцион тизими базасида ZUI 12 номли махсус график қобиқ ишлаб чиқилган. Компания мазкур геймерофонини «горизонтал экран» сўзлари билан реклама қиляпти.\nЧиндан ҳам, смартфон ўйин давомида геймернинг қўлида горизонтал ҳолатда туришини ҳисобга олиб, унинг дисплейи ва интерфейсини, барча тугмачаларини ва датчикларини шунга мослаб ишлаб чиқишган. Lenovo Legion’нинг қўшалоқ асосий камераси ва фоточақноғи орқа панелнинг ўртасига ўрнатилган.\nБуниси-ку майли, гаджетнинг ҳатто селфи-камераси ҳам «қоқ белида» жойлашган – уни корпуснинг ён қиррасидан чиқувчи механизмга ўрнатишган. Яъни, смартфон геймерлар қўлига ўта даражада мосланган – бунақасини ҳали кўрмагансиз!\nБлогерлар ҳали тақдимотдан ҳам аввал Legion’нинг инсайдерлар тарқатган расмлари ва бошқа маълумотларга асосланиб, унинг видеотавсифларини тайёрлашмоқда. Қуйида шулардан бирини (инглиз тилида) кўришингиз мумкин:\nLenovo аввалроқ расман маълум қилганидек, Legion жамланмасида рекорд даражада – 90 ваттлик технология бўйича қувватловчи адаптер ҳам мавжуд. Геймерофоннинг 4000 мА/соатлик аккумулятори унинг ёрдамида атиги 15 дақиқада тўлишини айтишмоқда.\nЎҚИНГ: Энг зўр флагманларда энг кераксиз ва ҳатто зарарли бир функция бор!\n#Lenovo #Android смартфон #геймерлар #мобил ўйинлар #ўйинлар #янги технологиялар # 5G смартфон #5G-смартфони #Lenovo Legion


Ўзбекистоннинг қайси вазирликларида энг кўп молиявий қонунбузилишлар аниқланди\nМолия вазирлиги 2019 йил 1-чорагида 70 млрд сўмлик ноқонуний харажатларни аниқлади.\nТОШКЕНТ, 12 апр – Sputnik. Молия вазирлиги томонидан 2019 йил 1-чорагида ўтказилган назорат тадбирлари натижалари ҳақида маълумот эълон қилинди.\nМаълумотда қайд этилишича, 2019 йил 1-чорагида 1 993 та назорат тадбирлари ўтказилди. Назорат тадбирлари натижасида жами 70,2 млрд. сўм миқдорида бюджет интизомини бузилиш ҳолатлари ва бошқа ноқонуний харажатлар аниқланган.\n2019 йилнинг 1-чорагида назорат тадбирлари самарадорлиги 2018 йил мос даврига нисбатан самарадорлик 2 мартага ортган (2018 йил 1-чоракда 30 млрд. сўм бўлган).


Пахтачидаги Кўрпа маҳалласида 815 та ихчам иссиқхона қуриш режалаштирилган | АгроОлам.Uz\nБош саҳифа Янгиликлар Пахтачидаги Кўрпа маҳалласида 815 та ихчам иссиқхона қуриш режалаштирилган\nПахтачи туманида 78,8 минг нафар ишга лаёқатли фуқаро бор. Уларнинг 52 минг нафарининг бандлиги таъминланган. Шундан доимий ишловчилар 14,7 минг киши, мавсумий ишловчилар 37,3 минг киши, хорижда ишлаётганлар эса 11,8 минг кишини ташкил этади. Туманда бандлиги таъминланмаган фуқаролар 6940 нафарни ташкил этади.\nАҳоли бандлигини таъминлаш мақсадида имкониятдан келиб чиқиб, қарийб 2 миллиард сўм маблағ эвазига 344 нафар фуқарога ихчам ва енгил конструкцияли иссиқхоналар қуриб берилди. Бу йўналишни давом эттириб, туманда яна 815 та иссиқхона қуриш режалаштирилган.\nБиргина, Кўрпа маҳалласида тумандаги ишсиз фуқаролар учун 3 гектар майдонда ихчам иссиқхоналар қурилиб, биринчи сектор ҳудудидаги 15 га яқин маҳаллада истиқомат қилувчи фуқароларнинг бандлиги таъминланди. Иссиқхоналарнинг 1 сотихи субсидия ва яна бир сотихи 8 миллион 490 минг сўм кредит ҳисобидан ажратилди. Томорқасида иссиқхона ташкил этиш мақсадида ёрдам сўраб мурожаат қилган фуқароларга ҳам ихчам ва енгил конструкцияли иссиқхоналар қуриб берилмоқда. «Бир маҳалла – бир маҳсулот» тамойили асосида туманнинг Султонобод ҳудудидаги хонадонларнинг аксарияти иссиқхона фаолиятини йўлга қўйиб, помидор, бодринг, кўкат, лимон етиштиради.\n— Доимий иш ўрнига эга бўлмаганлигим учун маҳаллада кам таъминланганлар рўйхатида турардим, — дейди Тинчлик маҳалласида яшовчи Лайло Ашурова. — Доимий даромадга эга бўлишим учун менга ҳам янги қурилган иссиқхоналардан ажратишди. Бу йил иссиқхонада исмалоқ экиб, ҳосилни сотиб бошладим. Бу оиламизга қўшимча даромад келтирмоқда. Кейинги йилдан иссиқхонада помидор, бодринг етиштирмоқчиман. Мутахассислар иссиқхонада ҳеч қандай иситиш тизимисиз лимон етиштиришни ҳам ўргатишди.\nТуманда аҳоли бандлигини таъминлаш, қўшимча даромад манбаларини топиш, янги имкониятларни ишга солиб, доимий иш ўринларини кўпайтириш мақсадида шу каби чоралар кўрилмоқда. Жумладан, ўтган 11 ойда 2070 га яқин фуқаро доимий иш ўрнига эга бўлди, 199 нафар ишсиз касбга қайта йўналтирилган.


Теглар: Эркак, Оила, Эр-хотин\nҚирғизистонлик Роҳатбек бундан олти йил илгари мол боқиш билан шуғулланарди, соппа-соғ йигит бахтсиз ҳодиса туфайли 1 гуруҳ ногиронига айланди, деб хабар берди “Nonbox.ru” нашри.\nУсенхўжаев Роҳатбек 1983 йилда Қирғизистоннинг Ат-баши туманида дунёга келган. Бахтсиз ҳодиса туфайли тўшакка михланиб қолгандан кейин у янги касбни эгаллашни ният қилди.\n“Мол боқиб юрганимда, йиқилиб тан жароҳати олдим, узоқ вақт тўшакка михланиб қолдим. Онам жуда қийналди, ногирон бўлиб қолганимнинг иккинчи йили рафиқам ташлаб кетди. Болалар мен билан қолди. Онамнинг кўз ёшларига чидолмаганимдан, болаларимни боқиш мақсадида ўзимни қўлга олдим. Аввалига қўл меҳнати орқали топган пулларим фақат озиқ-овқат маҳсулотлари сотиб олиш учун етди. Кейинчалик онамга атаб, чармдан сумка тикдим. Қарасам, жуда чиройли чиқди. Шундан кейин анча сумка тикдим, аммо улар сотилмади. Уларни нима қилсам экан, деб ўйлаб турганимда, туманимизда фестиваль ўтказилди. Яратган сумкаларимни кўргазмага қўйдим, улар фестиваль иштирокчиларининг эътиборини тортди”, деб ҳикоя қилди Роҳатбек.\nҲозирда у яратган сумкалар 600 дан 15 минг қирғиз сўмига (10 АҚШ долларидан 200 долларгача) бўлган нархда сотилмоқда. Сумка савдосидан яхшигина даромад олмоқда.


Роналду ҳакамнинг кўзини шамғалат қилишга уринди (видео)\n16 январь, 2017, 09:54\nХабарингиз бор, Испания чемпионатининг 18-тури доирасида "Севилья" ва "Реал" жамоалари ўртасидаги баҳс бўлиб ўтди. "Рамон Санчес Писхуан" стадионида бўлиб ўтган ўйинда майдон эгалари мусобақа пешқадамини иродали тарзда мағлуб этишди - 2:1.\nБу билан андалусияликлар "қироллик клуби"нинг 40та ўйиндан буён давом этиб келаётган мағлубиятсиз сериясига нуқта қўйишди.\nУчрашувда мадридликларнин португалиялик етакчиси пенальидан гол киритган бўлса-да, ҳисоб 1:1 бўлиб турганда ҳакамнинг кўзини шамғалат қилиб, яна бир пенальти ишлашга ҳаракат қилиб кўрди. Аммо ҳакам Роналдунинг бу ҳаракатларига эътибор ҳам қаратмади.\nЭслатиб ўтамиз, кеча Роналду пенальтидан гол киритиш борасида Ла Лигада Уго Санчеснинг рекордини такрорлади.


Исломий адабиётларда раҳмат Фаришталари бут ва санамлар бор уйларга, ота-онасига оқ бўлган кимсалар бор жойга ва ҳеч меҳмон келмайдиган хонадонларга кирмасликлари ҳақида маълумотлар берилган.\nҲадис. Расулуллоҳ соллаллоҳу алайҳи васаллам буюрадилар: "Она-отага азият берганни Аллоҳ таоло лаънатлайди" (Аҳмад).\nАллоҳ таоло лаънатлаган кимсани фаришталар ҳам лаънатлайдилар. Ҳадисга эътибор берилса, ота-она томонидан азият берган фарзанди ҳақига ҳеч қандай муносабат, яъни дуоибад, қарғиш каби ҳаракатлар содир этилмаса ҳам Аллоҳ таоло бундай инсонни ота-онаси кўнглини оғритгани учун лаънатлаши маълум қилинмоқда. Демак, фарзанди учун қалби фақат меҳр ва шафқатга тўла бўлган ота-она қалбининг вайрон этилиши Аллоҳнинг қаттиқ жазоси билан қарши олинади экан.\nАллоҳнинг раҳматидан маҳрум бўлганнинг ёнига малоикалар ҳам бормайдилар. Инсон учун бундан ортиқ хўрлик бўлмайди, Аллоҳнинг ўзи асрасин.\nҲадис. Расулуллоҳ соллаллоҳу алайҳи васалламдан шундай ривоят қилинади:\n“Фарзанд исён қилган вақтида, ота-онанинг уни (эркак ёки қиз бўлсин) лаънатлаши, фарзанд наслининг кесилишига сабаб бўлади”. (Бухорий, Термизий, Ҳоким)\nУшбу ҳадиси шариф ота-оналар ва фарзандлар учун жиддий огоҳлантириш ҳисобланади. Бир томондан фарзандларга ота-оналарини ранжитмасликка, кўнгилларини оғритмасликка, нима бўлганда ҳам уларнинг ризолигини топишга даъват қилинмоқда. Иккинчи томондан эса ҳар қандай вазиятда, албатта, яхши бўлмаган, нохуш ҳолатларнинг барчасида ота-оналарга ҳам ўз хатти-ҳаракатларини қаттиқ назоратга олишга танбеҳ берилмоқда. Тўғри, нима бўлганда ҳам ота-она фарзандига ҳеч қачон ёмонликни раво кўрмайди. Бироқ шу нарса ҳақиқатки, ота-оналарнинг қалбларини чуқур севги ришталари фарзандлари билан боғлаб туради. Ўз жисмларидан яратилгани боис уларга нисбатан жуда ҳам нозик ва эҳтиёткорона, меҳрга тўла қалб билан муомалада бўладилар. Шунинг учун ҳам сўз билан ифодалаб бўлмайдиган бу яхшиликлари эвазига жигари бўлмиш фарзандларидан умидлари кесиладиган бўлса, бу бечоралар мазлум ҳолига тушиб қоладилар, дейилади одоб китобларимизда. Ҳам ота-она ҳам мазлум мақомида қилинган дуоибад эса даргоҳи илоҳига етиб бориши муқаррар. Бу қарғиш эса ҳали ҳаёт нима эканини тушуниб етмаган ёш фарзанднинг наслини кесишдек энг катта балога гирифтор этмоқда.\nИсломий одоб китобларимизда кофир бўлган ота-онага хизмат қилиш, нафақаларини бериш, зиёртларига бориб кўнгилларини хушнуд қилиб туришга ҳам бюрилади. Шариатга зид бўлмаган ҳар қандай буйруқларини бажариш жоизлиги кўрсатиб ўтилган. Фақат куфрга олиб борувчи вазифаларни буюрадиган бўлсагина зиёртларига бормасликка бюрилган.\nШунинг учун ҳам ота-онани йиғлатмасдан, уларга исён қилиш ўрнига уларни хурсанд қиладиган амалларни бажариб, дуои хайрларини олишга ғайрат қилиш керак. Зеро айрим дуолар муҳим бўлиб, эгасига хайр ва баракотлар келтиради. Бу борада Пайғамбаримиз соллаллоҳу алайҳи васллам учта инсоннинг дуолари қабул қилинишини маълум қилиб, уларнинг орасида “Ота-онанинг фарзанд ҳақига қилган дуоси”ни ҳам зикр қилганлар.\nДиний адабиётларимизда кимки ёши улуғ ота-онасига ёки улардан бирортаси тирик бўлиб, ҳаётлик пайтида унга ғамхурлик қилмаса, бу одам қиёмат куни Аллоҳнинг раҳматидан бенасиб қолиши айтиб ўтилади.\nРасулуллоҳ (с.а.в.) марҳамат қилдилар: “Аллоҳ жалла жалалуҳу Қиёмат куни уч тоифа кимсанинг юзига (раҳмат билан) боқмайди:\nОна-отасига осий бўлганларга;\nЭркакка ўхшаган аёлларга (қиёфаси ва ҳолатини эркакка ўхшатган);\nОиласини (онаси, синглиси, аёли ва қизларини) рашк қилмаган эркакларга.\nУч тоифа жаннатга кирмайди:\nОна-отасига осий бўлганлар;\nМиннат (берган нарсасини ёки қилган яхшилигини миннат) қилувчилар.”\n(Насоий, Доримий, Аҳмад).\nРивоят. Саҳоба Алқама розияллоҳу анҳунинг охирги нафаси\n“Эй Билол, бориб Алқаманинг ҳолидан хабар ол. У: “Ла илаҳа иллаллоҳ”ни айтибдими ёки йўқ?! Шояд Алқаманинг онаси бу гапларни Аллоҳнинг Расулидан уялганидан айтмаган бўлса”, дедилар.\nБилол (розияллоҳу анҳу) бориб, уйининг ичкарисидан Алқаманинг: “Ла илаҳа иллаллоҳ” калимасини айтганини эшитади.\nБилол ичкарига кириб, бундай дейди:\n“Эй хонадон эгалари, онасининг ғазаби Алқаманинг тилини калима айтишдан тўсиб қўйган экан. Онаси ундан рози бўлган эди, тили калимага келди”.\nЎша куни Алқама жон таслим қилди. Пайғамбаримиз (алайҳиссалом) келиб, Алқамани ювиб, кафанлашни буюрдилар. Сўнг жанозасини ўқиб, дафнда иштирок этдилар.\nКейин унинг қабрининг бошига ўтиб:\n“Эй муҳожир ва ансорлар жамоаси! Кимки хотинини онасидан афзал кўрадиган бўлса, унга Аллоҳнинг лаънати бўлсин. Унинг фарз ва нафила ибодатлари ҳам қабул бўлмайди”, деб айтдилар. (Байҳақий, Ҳусаймий, Ибн Аррок)\nБутун уммати Муҳаммадияни ҳушёрликка чорловчи Исломият тарихидаги ушбу машҳур ибратли воқеа ота-она ризолигини олиш, уларга беминнат хизмат қилиш бобидаги илоҳий ҳукмнинг нақадар қатъи ва муқаррар эканидан далолат беради. Инсон ота-онасига тириклик чоғида яхшилик қилса ва кўнгилларини хушнуд этиб, дуоларини олса, Аллоҳ наздида даражаси ортади, икки дунё саодатига эришади.\nМасала. Аёлини ота-онасидан устун қуйганнинг ибодатлари қабул бўлмайди.\n“Эй муҳожир ва ансорлар жамоаси! Кимки хотинини онасидан афзал кўрадиган бўлса, унга Аллоҳнинг лаънати бўлсин. Унинг фарз ва нафила ибодатлари ҳам қабул бўлмайди”, деб айтдилар. (Байҳақий, Ҳусаймий, Ибн Аррок, Саййид Али Зода, “Ширъатул-Ислом”да ҳам ривоят қилинган)\nҲурматли китобхон, инсоннинг туғилиб ўсган оиласи, яъни ота-онаси, ака-укалари, опа-сингиллари наздида жавобгарлиги канчалик катта эканини яхши биламиз. Бироқ эрнинг аҳли аёлига нисбатан ҳам қатор масъулиятлари мавжудлигини эсдан чиқармаслик лозим. Масаланинг энг нозик ва қийин бўлган жойи ҳам айнан шу ерда. Одоб китобларимизда асоссиз равишда ота-она учун аҳли аёлига зулм ёки тазийқ ўтказиш тўғри бўлмаганидек, хотини учун ота-онасига ҳақсизлик қилиш ҳам тўғри эмаслиги қайта-қайта маълум қилинади. Хотин эрининг ота-онасига қиладиган яхшлиги, хизматлари ва ҳар турлик берадиган ёрдамларига монелик қилаолмайди. Яхшилик бобида биринчи ўринда ота-она туради. Агар аёлини афзал кўриб, ота-онасини дилини оғритиб қўядиган бўлса, Аллоҳ асрасин, Расулуллоҳ соллаллоҳу алайҳи васалланинг дуоибадларига гирифтор бўлади. Шунинг учун бундай шароитда ҳар икки томоннинг ҳам кўнглини оғритмасликка ҳаракат қилиш, ҳар бир ишнинг меъёрини ажратиб олиш эр кишидан ақл-заковат ва зийракликни талаб қилади. Айнан шу меъёрни топа олган одам, албатта, оиладаги барқарорликни таъминлаш баробарида юксак ажру мукофотларга ҳам ноил бўлади. Чунки мўмин киши Аллоҳ таоло томонидан инъом этилган, ҳузур ва ҳаловатнинг маскани бўлган оиласини бус-бутун ҳолда сақлаб қолишга мукаллафдир. Бу масалада оиланинг ҳар бир фарди наздидаги вазифаларини мукаммал адо этишга буюрилган. Аёлига турмуш ўртоғи сифатида, ота-онасига фарзанд сифатида, болаларига эса меҳрибон ота сифатида нима буюрилган бўлса шундай тарзда муомала-ю муносбатини йўлга қўйиши лозим.\nҲеч қачон бир томонга ён босиб иккинчи тарафни камситиб қўйиш керак эмас. Ҳар доим оиланинг ҳамма аъзолари билан самимий муносбатада бўлиб, тўғри ва ҳалол бўлган хоҳиш-истакларини бажо келтиришга ҳаракат қилавериш лозим. Нотўғри ёки ҳаром бўлган талабларини эса бунинг мумкин эмаслигини чиройли тарзда тушунтириб, айнан хатолиги туфайли бажармаслигини маълум қилади. Бу масалада қабул қилинган умумий ва асосий қоида ана шундан иборат. Бу ўлчовни бузган ёки унга амал қилмаган томон жавобгар бўлиб, гуноҳга ботади.\nҲаммамиз ҳам ота-оналаримзга нисбатан юксак ҳурмат ва эҳтиромда бўлишга ҳаракат қиламиз, бу борадаги вазифаларимизни ҳам яхши биламиз. Қайнона ва келиннинг келишмовчилиги сабаб бу нарсаларни бир четга суриб, ота-онани эсдан чиқариб қўйиш керак эканми? Йўқ, албатта, бундай қилинмайди. Асри саодатда бўлиб ўтган, бутун уммати Муҳаммадия учун бир умрлик дарс бўлган саҳоба Алқамнинг сўнгги нафаси билан боғлиқ воқеа ҳар қандай ақлу ҳуши жойда бўлган одам учун етарли ибрат бўлади. Лекин, жуфти ҳалолингизни ҳам ўз ҳолига ташлаб қўя олмайсиз ахир. Чунки, ўртада Расулуллоҳ соллаллоҳу алайҳи васалламнинг Видо хутбасида айтилган ушбу кўрсатмалари мавжуд: “Аёллар хусусида Аллоҳдан қўрқинг, чунки сиз уларни Аллоҳнинг омонати билан олгансиз. Уларнинг фаржларини Аллоҳнинг калимаси билан ҳалол қилиб олгансизлар. Сизнинг устингизда уларни яхшилик билан, ризқлантириш ва кийинишларини таъминлаш бордир” (Муслим ривояти).\nҚолаверса, “Сизларнинг яхшиларингиз аҳлига яхшироғидир ва мен ўз аҳлига яхшироғи билан биргаман.” (Ибн Можа ва Ибн Ҳиббон ривоят қилишган) ҳадиси шарифлари ҳам жуда кўп муҳим нарсларадан далолат беради.\nПайғамбаримиз (с.а.в.) аёлларига нисбатан инсонларнинг энг ҳушчақчақи эдилар. Уларни эркалаб, улар билан ҳазиллашиб, ҳатто баъзилари билан мусобақалашиб югурардилар ҳам. Бу ҳаётий мисоллар биз эркаклар учун ибрат сифатида етарлидир. Демак, оиладаги ҳузр-ҳаловатни таъминлаш, оилавий масалаларни ҳал этилишида оила бошлиғидан юқорида айтиб ўтилганидек, ўзига яраша маҳорат ва матонат, ақл ва заковат каби қоблиятларга эга бўлиш талаб этилмоқда.\nРивоят. Бир аъробий Умар (р.а.)га аёлининг ёмон хулқидан шикоят қилиш учун келди. Умар (р.а.)нинг уйларига келиб, эшигини қоққанида, аёлининг у кишига овозини кўтариб гапираётганини эшитиб қолди ва:\n“Эй, шўрим қурсин, агар мўминлар амирининг аҳволи шу бўлса, менинг аҳволим не?” деб орқаларига қайтаётганида, Умар (р.а.) чиқиб қолди. Аъробийни кетаётганини кўриб:\n“Сенга нима бўлди?” деб сўрадилар.\n“Эй амирул мўминин, ҳожатим бекор бўлди”, деди.\nУмар (р.а.): “Бу ёққа кел ва мендан нима истаб келганингни айт”, дедилар.\n“Эй амирул мўминин, сизга аёлимнинг ёмон хулқидан шикоят қилгани келувдим, аёлингизнинг ўзимнинг аёлим каби, балки баттароқ эканини кўрдим. Ўзимга ўзим агар бу амирул мўмининнинг ҳолатлари бўлса, мен ниа қиламан” дедим.\nШунда Умар (р.а.) айтдилар: “Менда унинг ҳақлари борлиги учун бу ишларини кўтараман. Чунки у болаларимни тарбиялайди, овқатимни пишириб, кийимларимни ювиб, уйимни тозалайди. Устимда ҳақлари борлиги учун мен уни кўтараман” (Шайх Али Тантавийнинг “Умар ибн Хаттоб сийратлари” китобидан).\nИнсонларнинг орасидаги келишмовчиликни, бу қайнона ва келин бўладими, ёки оила аъзоларининг бошқа аъзолари орасида бўладими тартибга солиш учун замонавий тил билан айтганда, диалог керак бўлади. Бу музокара учини топиш эса, албатта, оила бошлиғи бўлган эркакнинг зиммасига тушади. Қулоқларни беркитиб олиб, жавобгарликдан қочиш билан иш битмайди. Аксинча, вақт ўтиши билан ўз пайтида ҳал қилинмаган муаммолар, ўзаро адоватлар, нафратлар бориб-бориб, йиғилиб бомбага айланади. Унда кейин ё кеч бўлади ёки муаммони ҳал этиш жуда ҳам кўп куч талаб қилади. Шунинг учун ҳам муаммо қайд этилиши билан уни бартараф этишга киришиш лозим. Бунда асосий нарса музокараларни чиройли олиб боришда бўлади. Бу каби ҳолатда юмшоқ ва тушунарли тарзда гаплашиш, қайси томон билан гаплашилса ўша томоннинг ҳақлигини эътироф этиб қўйиш, қарши томонни гарчи камчиликлари кўп бўлса-да, яхши томонлари кам бўлишига қарамай эслаб ўтиш, йўл қўйилган хато-камчилигини тан олишига руҳан ёрдам беради. Натижада бундай йўл тутишлик юзага келган келишмовчиликни барҳам беришга имкон яратади. Гап бошлашда фарзанд сифатида онангизнинг меҳр ва шафқатидан фойдаланиб, ҳурмат ва эҳтиром кўрсатиб, кейин сўз очиш яхши бўлади. Аҳли аёл ҳақида сўз бошланганида турли эсда қоладиган ибратли ибораларни ишлатиш, масалан, Мавлоно Румийнинг “Оёғингга ботаётган тиконлар, қидираётган гулингнинг хабарчисидир” каби ҳикматли сўзларни айтиб, ҳаётнинг бир текис эмаслигини, ҳар қандай эзгу мақсад йўлида оғир ва вазмин бўлишликни, шундагина бахтли оиланинг тамал тоши пишиқ ва мустаҳкам бўлишини бот-бот эслатиш мақсадга мувофиқ бўлади.\nОилавий келишмовчиликларни ҳал этишда Қуръони каримнинг оятлари, ҳадиси шарифлардан фойдаланиш, азизларнинг ҳаётларидан мисоллар келтириш яхши натижа беради. Агар керакли танбеҳлар иш бермаса яна ҳақсизликнинг, зулмнинг инсон виждонига тўғри келмайдиган ёмон нарса эканини тушунтиришга ҳаракат қилиш лозим. Ҳаракат биздан тафвиқ ва нусрат эса Аллоҳдан.\nҲадис. “Ўлдирсалар ҳам, ёқсалар ҳам Аллоҳга ҳеч нарсани шерик қилма. Бола-чақангдан, молингдан, мулкингдан узоқлашишни амр қилсалар ҳам онангга ва отангга қарши борма…!” (Имом Аҳмад)\nЎрганаётган ояту ҳадисларимиздан шу нарса маълум бўлмоқдаки, ота-онага муносабат қилиш чоғида риоя этилиши лозим бўладиган ягона қоида бу – улар билан фақат ва фақат эҳтиёткорлик билан яхши муомалада бўлишликдир.\nМутафаккир олим Имом Ғаззолийнинг “Иҳёу улумиддин” асарида Мусо алайҳиссалом билан боғлиқ шундай ҳикоя нақл қилинади.\nҲикоя. Ривоят қилинишича Мусо алайҳисалломга ота-онага итоат қилиш масаласида Аллоҳ таоло томонидан шундай ваҳий келган экан:\n– Эй Мусо, кимки ота-онасига яхшилик қилса-ю, менга осий бўлса у бандамни итоаткорлар дафтарига ёзаман. Кимки амрларимга итоат қилиб менга ибодат қилса-ю, фақат ота-онасига осий бўлиб қоладиган бўлса, уни исёнкорлар-гуноҳкорлар дафтарига ёзаман.\nОта-оналарнинг фарзандлари ҳақига қиладиган ҳамма дуолари қабул бўладими, деган саволга ислом фуқаҳолари қуйидагича фикр билдирадилар. Ота-она ноҳақ бўлган ҳолда боласининг ҳақига қилган дуоибади қабул бўлмайди дейдилар. Чунки Аллоҳ таоло ҳар дуони қабул қилса эди кўплаб фарзандларнинг ҳаёти барбод бўлиши, ҳатто ҳалок бўлиб кетишлари мумкин бўлар эди.\nЗеро Аллоҳ тало Қуръони каримнинг “Юнус” сурсида шундай деб марҳамат қилади:\n“Агар Аллоҳ одамларга яхшиликни тез келтиргани каби ёмонликни ҳам тезлатса эди, ажаллари битган бўлур эди. Бас, Биз ила мулоқотда бўлишдан умиди йўқларни туғёнларида ташлаб қўямиз, адашиб-улоқиб юраверадилар”. (11-оят)\n“Тафсири Ҳилол” муаллифи шайх Муҳҳамад Содиқ Муҳаммад Юсуф раҳматуллоҳи алайҳ ушбу ояти каримани қуйидагича тафсир этганлар: “Аллоҳ таоло бандаларига яхшиликни доим, тез, сўраса-сўрамаса бериб келади. Бу ҳаётда кўрилаётган ҳақиқат. Аммо ёмонликни сўраган заҳоти бермайди. Чунки ёмонликни ҳам тезда берса, ҳаммалари ҳалок бўлиб кетадилар. Аллоҳ бандаларини бунинг учун яратмаган. Шу боис ҳам Пайғамбаримиз (с. а. в.) бир ҳадисларида насиҳат қилиб, кишиларни ўзларига қарши, моллари ва болаларига қарши дуо этишдан қайтарганлар.”\nМўминнинг ким бўлишидан қатъи назар ўринсиз дуоибад қилиши динимизда раво кўрилмаган қоидалардан ҳисобланади. Сабаби Пайғамбаримиз соллаллоҳу алайҳи васалламнинг ўзлари дуоибад қилувчи эмасдилар.\nЧунки ўз вақтида Пайғамбаримиз соллаллоҳу алайҳи васалламга “Мушрикларга дуоибад қилинг” деб айтилганларида “Мен раҳмат қилиб юборилдим, лаънат этувчи қилиб юборилмадим” (Муслим) деб марҳамат қилганлар. Ҳатто Тоифда У зотга етказилган қаттиқ қаршилик ва зиёну заҳматларда ҳам азоб фаришталари келиб шаҳар аҳолиси бошига икки тоғни ағдаришни сўрганларида Пайғамбаримиз соллаллоҳу алайҳи васаллам: “Мен (уларни ер билан яксон қилишни эмас) сулбидан, Аллоҳга ихлос билан ибодат қилиб, ҳеч нарсани шерик қилмайдиган инсонлар чиқишини хоҳлайман”, (Муслим, Бухорий) деб айтадилар.\nУ зот соллаллоҳу алайҳи васаллам мўминларни ҳатто бир-бирларини лаънатлашларини тақиқлаб қўйдилар:\n“Бир-бирингизга Аллоҳнинг лаънати, Аллоҳнинг ғазаби ва жаҳаннамини истаб (раво кўриб) дуоибад қилмангиз”, деганлар. (Абу Довуд, Термизий, Муслим)\nИнсонни ўз-ўзини, фарзандарини, мол-мулкларини дуоибад қилишдан қайтардилар:\n“Ўзларингизга қарши, фарзандларингиз ва молларингизга қарши дуоибад қилмангиз, дуоларни қабул бўладиган вақтга тўғри келиб қолса дуоибадларингиз қабул бўлади (сиз кейин кўп хафа бўласиз)”. (Абу Довуд)\nУламоларимиз инсон бошига келадиган айрим бало-қазолар ва мусибатларнинг ортида бир замонлар қилинган дуоибадлар ётган бўлса ажаб эмас, дейдилар. Буни айрим инсонларнинг ҳаётида учрайдиган воқеалар мисолида ҳам кўршимиз мумкин бўлади.\nРивоят. Китобларда ёзилишича, машҳур тафсир олими Замахшарий раҳматуллоҳи алайҳнинг ўзлари тушунтуришларига кўра, оёқларининг оқсоқланишига оналарининг дуоибадлари сабаб бўлган экан.\nЖоруллоҳ (Аллоҳнинг қўшниси) унвонини олган ушбу муборак шахс ҳақида икки оғиз маълумот. Абулқосим Маҳмуд ибн Умар ибн Аҳмад аз-Замахшарий, Мовароуннаҳрнинг атоқли олимларидан бўлиб, ҳижрий 467 (милодий 1075) йили қадим Хоразмнинг Замахшар қишлоғида (ҳозирда Туркманистоннинг Тошҳовуз вилояти) туғилган. 21 ёшида отаси вафот этади. Бухоро ва бошқа кўпгина юртларда таҳсил олган. Иккинчи марта Маккаи мукаррамада яшаб, кўп вақтини Байтуллоҳ ёнида ўтказгани учун Жоруллоҳ (Аллоҳнинг қўшниси) лақабини олган. Фиқҳда ҳанафий мазҳабида бўлган. Тафсир, ҳадис, тилшунослик, луғатшунослик, фиқҳ, нотиқлик каби илмларда етук бўлган. Унинг элликдан ортиқ асар ёзгани маълум. “Муқаддамат ул-адаб”, “Кашшоф” (тафсир), “Эзгулар баҳори ва яхшилар баёни”, “Нозик иборалар” каби асарлари машҳур. Араб тилшунослиги ва сарфу наҳвига доир “Ал-муфассал” асари айниқса катта шуҳрат қозонган. Олимлар “шу чўлоқ бўлмаганида араблар ўз тилини билмай ўтарди”, дейишган. Дарҳақиқат унинг Абу Қубайс тоғига чиқиб, “Эй араблар! Келинг оталарингизнинг тилини мендан ўрганинг” деб даъво қилгани ҳам ривяотларда келтирилади. Олимлар уни улуғлаб, “Устоз ул-араб вал ажам” (Араблар ва ажамлар устози), “Фахру Хоразм” деб аташган. Ҳижрий 538 (милодий 1144) йили вафот этган, қабри Урганч шаҳри ташқарисида.\n“Болалигимда, – деб ҳикоя қилади олим, – бир чумчуқни тутиб олган эдим. Учиб кетмаслиги учун битта оёғини ипга бойладим. Шу маҳал чумчуқ қўлимдан шарт этиб чиқиб, кенг дала томон учиб кетди. Мен эса тезда ипидан тутиб олиб, ўзим томонга қараб торта бошлаган эдим, оёғи танасидан узулиб кетди. Бу ҳолатни кўриб қолган онамнинг аччиғи келди, унинг азоб чекишига жони ачиганидан менга бақириб: “Унинг оёғини узиб юборганинг каби, Худо ҳам сенга жазо берсин …”, деган гаплар оғзиларидан шатта чиқиб кетиб қолди. Орадан анча вақтлар ўтди. Эсимдан ҳам чиқиб кетган экан. Бир куни илм таҳсилига боришимда уловнинг устидан ерга сакраб тушаман деб, оёғим чалиниб кетди. Оёғим қаттиқ шикаст еди, тузалиб кетишига анча вақт кетди, лекин унинг асорати бир умрга қоладиган бўлди. Шу билан оқсоқланадиган бўлиб қолдим”.\n3383 марта ўқилди\nДругие материалы в этой категории: « Ота-онага яхшилик қилиш\tОта-онанинг дуои хайрини ғанимат билинг »


Олий лига-2013 1-тур 1-ўйинининг матнли трансляцияси (Миролим Мирсолиҳов жамоаси)\nЎйин 2013 йил 5 май куни “Ўзбекистон” телеканали орқали намойиш этилди.\nЎйинда Олий лиганинг дебютант жамоаси – Миролим Мирсолиҳов жамоаси иштирок этди.\nУлуғбек Солижонов - ТТА даволаш факультети 4-босқич талабаси\nШероз Исматуллаев - ТошДТУ 1-босқич магистранти\nЗафар Рахимов - Тошкент молия институти 2-босқич магистранти\nЖамшид Одилов - ЎзМУ “Тарих” факультети 4-босқич талабаси\nСардор Ахмедов – Иқтисодчи\nМиролим Мирсолиҳов - Тошкент молия институти 2-босқич магистранти\nБилимдонларга қарши ўз саволлари билан иштирок этган телетомошабинлар:\nҲамидулла Тўлабоев – Чироқчи туманидан\nОзодбек Мирзаев – Ангрен\nРишод Маннопов – Янгибозор\nМалоҳатхон Бурхонова – Янгийўл\nФеруза Камолиддинова – Хатирчи\nМуҳаммадали Мамажонов – Қува\nХушнудбек Мамадалиев – Бухоро\nМуҳаммаджон Иномжонов – Наманган\nҲусан Норбоев – Мирзаобод\nИнтернет саволида Камол Турсунов, Қарши.\nЗеро саволида Шуҳрат Алимов - Чирчиқ шаҳридан ва Нурия Собирова - Тошкент шаҳридан.\nБиринчи раундга савол:\nҚарангки, бугунги кунда ўзбеклар орасида бемалол қилинаётган бир ишни Қадимги Бақтрияликлар умуман қилишмаган экан. Чунки бизда бу иш кимгадир ҳурмат маъносида амалга оширилса, Бақтрияда бу ҳақорат ҳисобланган. Бақтрияликлар ҳам бу ишни қилишган, фақат оламдан ўтганларидан кейин қилишган. Диққат савол, одамлар орасидаги қандай жараён сўралмоқда?\nМиролим Мирсолиҳов жавоб берди:\n“Сиз” дея мурожаат қилиш. Балки Бақтрияда фақат оламдан ўтгандан сўнг сизлаб мурожаат қилишгандир, бизда эса бу ҳурмат маъносида ишлатилади.\nХалқимиз орасида бу нарса тез-тез учраб туради. Агар кимдир кимнидир ҳурмат қилса, ўша инсонга атаб фарзандига унинг исмини қўяди. Аммо бу иш Бақтрияда ҳақорат ҳисобланган ва фақатгина инсон вафотидан кейингина кимгадир унинг исмини қўйиш мумкин бўлган.\nИккинчи раундга савол:\nИнтернет саволи – Камол Турсунов, Қарши шаҳридан.\nСавол муаллифи таъкидлашича, у киши яшайдиган бинода иккита ёнма-ён лифт бор экан. Чап томондаги лифтни соатдек мукаммал ишлаши туфайли кўпчилик ундан фойдаланишни афзал билишар экан. Ўнг томондаги лифт бироз инжиқроқ ва секинроқ ишлаган. Аммо шундай бўлсада, аёллар негадир ўнг томондаги лифтни афзал билишган. Савол, нега аёллар инжиқ бўлса ҳам, секинроқ юрса ҳам кўпроқ ўнг томондаги лифтни танлашган?\nМУДДАТИДАН ОЛДИНГИ ЖАВОБ\nСардор Аҳмедов жавоб берди:\nБиламизки, табиатан аёллар ўзига оро беришни ёқтиради. Иккинчи лифтда биринчи лифтдагидан фарқли ўлароқ кўзгу бўлган.\nЎнг томондаги лифтда кўзгу бўлган. Табиатан аёлларда кўзгуга мойиллик бор.\nУчинчи раундга савол:\nҲусан Норбоев – Мирзаобод тумани А.Қаҳҳор кўчасидан.\nҚадимги ҳинд топишмоғи: Уларчалик инсонга садоқат билан хизмат қилувчилар бўлмаса керак. Қаранг, дунёга келмасидан аввал ҳам улар инсонга хизмат қилишни бошлар экан. Дунёга келганда-ку, хизмат қилиши тайин. Дунёдан ўтгандан кейин ҳам инсонни корига ярар экан. Ушбу ҳинд топишмоғини қисқача мазмуни шунақа. Савол, уларни айтинг.\nЗафар Рахимов жавоб берди:\nЖамоамиз фикрига кўра, улар товуқлар.\nҚарангки, тухум пайтидаёқ улар инсонни қорнини тўйдиради. Дунёга келгач, тухум туғиб яна инсон учун хизмат қилади. Сўйилиб кетгандан кейин ҳам, уларни пишириб, таом тайёрлаймиз. Жавоб – товуқлар эди.\nТўртинчи раундга савол:\nОзодбек Мирзаев – Ангрендан\nЭрнест Хеменгуэйнинг “Алвидо, қурол” романида шундай лавҳа бор:\nГенри ва Кэтрин Милан шаҳар кўчаларини узоқ кезиб, шаҳарнинг шимоли-ғарбида жойлашган, одам гавжум отчопарига яқинлашадилар. Отчопарнинг дарвоза пештоқида шундай сўз ёзилган эди. Диққат савол, отчопар пештоқида ёзилган сўзни топинг.\nМиланда бу спорт мажмуаси ҳозир ҳам бор. Ҳозирда унинг атрофида отчопар борми йўқми, билмадик, лекин стадион мавжуд. “Алвидо, қурол” романидаги отчопар пештоқига “СанСиро” деб ёзиб қўйилган эди. Бундай номдаги стадион Милан шаҳридаги дунёга машҳур спорт мажмуаларидан бири ҳисобланади.\nБешинчи раундга савол:\nМалоҳатхон Бурхонова – Янгийўл туманидаги Шўралисой қишлоғидан\nОпамизнинг саволларини ўқимаймиз, балки эшитамиз:\n“Маҳаллада дув-дув гап” фильмидаги қўшиқлардан бири қўйиб эшиттирилади.\nОпамиз сўраяптилар, бу қўшиқнинг номи нима?\nЗафар Рахимов жавоб берди: Жавобимиз “Ҳаёл”.\nБошловчи: Мантиғи қаерда?\nЗафар Рахимов: Биламиз, бу қўшиқ “Маҳаллада дув-дув гап” фильмида қўйилган, унда она ўз қизиғини ютуғини орзу, ҳаёл қилиб ўтирган бўлади.\nУшбу қўшиқда бошидан охиригача “ла-ла-ла-ла-лаааа, ла-ла-ла” деб ижро этилади, шу сабабдан ҳам мазкур қўшиқ “Номсиз қўшиқ” деб номланади.\nОлтинчи раундга савол:\n“Заковат” Интеллектуал клуби тарихида илк марта - Зеро саволи.\nЗеро саволи қоидаси ҳақида қисқача:\nУшбу раундда жами иккита савол берилади. Дастлабки саволга жамоага ўйлаш учун 0 (ноль) секунд вақт берилади. Агарда жамоа тўғри жавоб бера олса, уларга иккинчи савол берилади, агарда жавоб нотўғри бўлса, унда жамоа мазкур раундда ютқазган ҳисобланади ҳамда ҳолда очко савол муаллифлари, яъни томошабинлар ҳисобига ёзилади. Жамоа 1-саволга тўғри жавоб бергандан сўнг, уларга 2-савол ўқилади. 2-саволни ўйлаш учун 90 секунд (бир ярим дақиқа) вақт берилади. Жамоа тўғри жавоб берса очко олади, акс ҳолда очко савол муаллифлари, яъни томошабинлар ҳисобига ёзилади;\nШуҳрат Алимов, Чирчиқ шаҳридан.\nФранцуз денгизчиси Жак Кюртье Шимолий Америкадаги ниҳоятда гўзал ҳудудни кўриб, ўрмон ва тоғлар орасидаги у жойни “Тоғлар қироли” деб номлаган. Ушбу ерда кейинчалик шаҳарча қурилади ва унга “Тоғлар қироли” дея ном беришади. Диққат савол, бу қайси шаҳар?\n(Жамоа ўйламасдан жавоб берди)\nЖамшид Одилов жавоб берди:\nМон – тоғ, Реал – қирол. Монреал жавоби тўғри.\nЭнди асосий саволга ўтамиз.\nНурия Собирова – Тошкент шаҳридан.\nМушук – 2 минг, От – 3 минг, Қорамол – 5 минг, Эчки – 6 минг, Қўй – 7 минг, Ит – 12 минг. Диққат савол, юқоридаги сонлар нимани англатишини топингда, йўлбарсда у сонлар нечага тенг эканлигини айтинг.\nАгар бизни мантиғимиз тўғри бўлса, йўлбарсда бу рақам 0 га тенг.\nБу ердаги рақамлар инсонлар томонидан неча йил олдин ушбу ҳайвонларнинг хонакилаштирилганини билдирар эди. Йўлбарс эса хонакилаштирилмаган, демак унда бу рақамлар 0 (ноль)га тенг!\nЕттинчи раундга савол:\nДуплет саволлари. Ҳар бири 30 сонияга мўлжалланган 2 та саволдан иборат бўлиб, жамоа барча 2 та саволга тўғри жавоб бергандагина очко олади, акс ҳолда очко савол муаллифлари, яъни томошабинлар ҳисобига ёзилади. Дуплет саволи Олий Лиганинг фақат барча босқичларида берилади, фақат Финал ўйини бундан истисно.\n“Капитан Грант” асарида қуйидаги рўйхат берилган: кострюлка, шиша идиш, михлар, эски телефон апарати ва ҳ.к. Асарда бу предметлар қаердандир топилгани айтилади. Савол: қаердан топилган?\nАкула ёки наҳанг балиқ ичидан\nАкула ошқозонидан тўғри жавоб.\nҚулупнай пишиғига ҳам етиб олдик мана. “Томорқа оралаб” журнали қулупнай пишишидан 10-15 кун илгари майда-майда тошчаларни қизил ранга бўяб, қулупнайзорнинг ариқ ичларига сочиб қўйишни тавсия қилади. Савол, ариқ ичига қизил тошларни сочиб қўйишдан мақсад нима?\nДемак, бу ишни қилинишидан мақсад, қушларни чалғитиш, уларни қулупнай емасликка ўргатиш, чалғитиш.\nБошловчи: Нима учун қулупнай пишмасидан олдин қилиняпти бу иш?\nМиролим Мирсолиҳов: Чунки қушлар қулупнайни хомлигича еб қўймаслиги учун, пишмасдан олдин. Уларни хомлигини билдириш учун.\nҚулупнай пишиғидан олдин қилинади бу иш. Чунки баҳорда оч юрган қушлар қизил тошчаларни қулупнай деб ўйлаб, еб кўради. Уларни тош эканлигини билгач, қулупнай пишган вақтда ҳам, уларни тош деб ўйлаб, емасдан ўтиб кетади. Сизнинг жавобингиз нотўғри бўлди.\nСаккизинчи раундга савол:\nФеруза Камолиддинова – Хатирчидан\nВенгерлар дам олиш кунлари оила аъзолари билан тўпланишиб, суҳбат қуришни, чойхўрлик қилишни ёқтиришар экан. Уларнинг наздида чойдан бошқа яна учта нарса суҳбатни қиздирар экан. Булар: узум, буғдой ва каноп ўсимликлари. Узумдан шарбат, буғдойдан нон қилинади. Диққат савол, венгерлар ривояти бўйича, бу зиёфатда канопнинг вазифаси нимадан иборат?\nФикримизча, зиёфатда дастурхон атрофида ўтиришади, демак, канопдан дастурхон тўқилса керак\nВенгерлар шундай дейишади: суҳбатимиз қачон қизийди, қачонки олдимизда узум, буғдой ва каноп бўлса. Узум – шарбат, буғдой – нон, каноп эса – ундан тўқилган дастурхон!\nТўққизинчи раундга савол:\nАлександр Белл телефонни кашф этгач, зудлик билан телефон кабеллари тортила бошланган. Биласиз, телефон кабеллари бироз юпқароқ бўлади, агар электр симларига яқин тортилса, алоқа сифатига таъсир қилиши, овозни уриб юбориши мумкин. Шу сабабли ўша пайтларда телефон симлари электр симларидан бироз пастроқдан тортилган ва бир неча йиллар сифатли ишлаган. Аммо ХХ аср бошларига келиб, шаҳарларда пайдо бўлган яна бир нарса телефонларни носоз қила бошлаган. Диққат савол, қандай янгилик телефон алоқасини сифатсиз ишлашига олиб келган?\nХХ аср бошларидаги кашфиётлардан бири – трамвай, телефон симларига халақит берган бўлиши мумкин.\nХХ аср бошларида кўчаларда электр билан боғлиқ янгилик пайдо бўла бошлагач, нисбатан юмшоқ бўлган телефон симларини носоз ишлашига олиб келган. Гап бу ерда трамвайлар ва бошқа электр билан ҳаракатланувчи транспортлар ҳақида кетаётган эди.\nЎнинчи раундга савол:\nМуҳаммадали Мамажонов – Қувадан.\nҲиндистоннинг қадимий шаҳарларидан бири Симла шаҳри ҳисобланади. Агар кўрган бўлсангиз, Симлада қадимий иншоатлар бор, улар орасида маймунлар ўйнаб юради. У ерга саёҳат қилиб келган туристларни тур-фирмалар маймунзорларга олиб киришади ва маймунлар орасида айланишни ташкил қилишади. Маймунзорларга кирган туристларга тур-фирмалар ширинликлар тарқатишади. Мақсад маймунларни ўша ширинликлар билан меҳмон қилиш. Шунингдек, туристларга яна бир нарса беришади-ки, у нарса ҳам маймунларга ишлатилган. Диққат савол, нима у?\nБошловчи: Арқон билан нима қилади туристлар?\nСардор Аҳмедов: Балким, маймунларни ўша арқон билан маълум бир вақтга боғлаб қўяр.\nБу нарсани берилишидан мақсад, ширинликни кўриб ёпирилиб келган маймунлардан ўзини ҳимоя қилиш ва бироз хира характерга эга бўлган маймунларни ҳайдаш эди. Бу мақсадда туристларга таёқ беришади. Улар керак вазиятда айнан ўша таёқ билан ўзини ҳимоя қилиши учун.\nЎН БИРИНЧИ РАУНД\nЎн биринчи раундга савол:\nХушнудбек Мамадалиев – Бухородан\nДиққат, “Заковат” сандиқчаси!\nСандиқчада швециялик механик Юхан Юхансоннинг 1892 йилда яратилган ихтиро мосламаси жой олган. У яратган мосламаси ҳақидаги фикри қуйидагича: “Тасаввур қилинг, у қўлингиз бўлса. Қўлингиз билан катта буюмни ҳам, кичикроғини ҳам, энг кичигини ҳам ушлай оласиз. Хуллас, бу “универсал” қўлдир”.\nСандиқчадаги ихтиро бугунги кунгача, ўз соҳасида беназир бўлиб келяпти. Диққат савол, сандиқчада нима бор?\nБу ихтирочи томонидан яратилган мослама – “газ ключи”.\nУ ихтирони бошқа турдошларидан фарқи ҳам, ютуғи ҳам шундаки, у беқарор, ўзгарувчан. 3 асрдан буён ўз соҳасида беназир бўлиб келаётган мосламани сандиқчани очамиз ва кўрсатамиз – бу газ пайвандловчи калит (газовый ключ) эди.\nШу билан 2013 йилдаги Олий лиганинг илк ўйини ғалаба билан тугади.\nЯнгибозор туманидан Ришод Манноповнинг Бақтриядаги исм қўйиш ҳақидаги саволини жамоа энг яхши савол деб топди.\nЭнг яхши билимдон бўйича:\nСаидкамол Абдураззоқов – Жамшид Одиловга овоз берди;\nБобур Ёқубов – Зафар Рахимов учун овоз берди;\nЖобир Аҳмедов – Жамшид Одиловга овоз берди.\nЎйиннинг энг яхши билимдони Жамшид Одилов дея эътироф этилди.\nОлий лига-2013 саволлари\nОлий лига-2013 1-тур 2-ўйинининг матнли трансляцияси (Зуҳриддин Ёмиддинов жамоаси)


Осиё Чемпионлар лигаси плей-офф саралаши доирасида ОКМК жамоаси Қатарда ғалабага эришиб, жорий мавсум ОЧЛ гуруҳ босқичида Ўзбекистон шарафини ҳимоя қиладиган иккинчи клубга айланди.\nБутун ўйин давомида икки томонда ҳам гол уриш учун қатор имкониятлар юзага келганди. 51-дақиқага келиб олмалиқликлар ҳужумчиси Александр Касьян ўйинда ҳисобни ҳам очган эди, бироқ қанот ҳаками вазиятни офсайд дея баҳолаб, голни бекор қилди.\nҚолган дақиқаларда ҳам голли вазиятлар борасида «Ал Ғарафа»дан устунлигини кўрсатган Миржалол Қосимов шогирдлари якунига етаётган қўшимча бўлимларнинг сўнгги сонияларида рақиб дарвозасини ишғол этишди. Йован Жокич бурчакдан етказиб берилган тўпни рақиб ҳимоячиларидан олиб қўйиб, қийин вазиятда дарвоза тўрини ишғол этди – 0:1.\nУшбу гол эвазига ОКМК ОЧЛ йўлланмасини қўлга киритгани билан бирга «Насаф»га ҳам ОФК Кубогида иштирок этиш ҳуқуқини олиб берди.\nЭнди олмалиқликлар «А» гуруҳидан «Ал Ҳилол» (Саудия Арабистони), «Истиқлол» (Тожикистон) ва «Шабоб Ал Аҳли» (БАА) клублари билан кураш олиб боришади. ОФК ушбу гуруҳ ўйинларини 15-30 апрель кунлари Саудия Арабистони пойтахти Ар-Риёдда ўтказилишини эълон қилган.\nОЧЛ. Плей-офф ўйини.\n«Ал Ғарафа» (Қатар) – ОКМК – 0:1\nҲакам: Али Сабоҳ Аддай Ал-Қайси (Ироқ)\nҚатар, Доҳа. «Суҳайм бин Ҳамад» стадиони.\nГол: Йован Жокич, 120.\n«Ал Ғарафа»: 21.Юсуф Ҳассан, 3.Тамим Ал Муҳаза, 7.Моаяд Ҳассан, 8.Юсуф Мутфа, 10.Ку Жа Чол, 15.Эктор Эрерра, 17.Адлен Гедейра, 18.Амро Сураж, 24.Ҳомам Аҳмад, 70.Носсир Ал Аҳрак, 94.Софиан Ханни.\nОКМК: 35.Валижон Раҳимов, 77.Дилшод Аҳмадалиев, 8.Бобур Йўлдошев, 7.Сардор Раҳмонов, 2.Акром Комилов, 23.Йован Жокич, 17.Санжар Турсунов, 22.Санжар Шоаҳмедов (11.Мурод Тошматов, 80), 94.Элвин Фортес (28.Шоҳруҳ Гадоев, 46), 18.Александр Касьян (9.Зафар Полвонов, 80), 10.Ҳусниддин Ғофуров (4.Миржамол Қосимов, 85).\n«Сурхон» бош мураббийи шармандали мағлубиятдан кейин: «Бу ўйин футболчиларимиз даражасини кўрсатиб қўйди»\n«Жамоам кўрсатган ўйиндан ажабландим...». Александр Хомяков Жиззахдаги камбэк ҳақида


Туркиянинг бош мухолифатчиси Анқарада номаълум шахслар томонидан калтакланди\n06 март 2021, Тошкент вақти: 22:51\nТуркия байроғини кўтарган аёллар. иллюстратив сурат.\nТуркиядаги Республика халқ партияси лидери Кемал Қиличтарўғлу Анқарада вафот этган зобитнинг жанозасида қатнашаётганида номаълум шахслар томонидан калтакланди.\nХабарда айтилишича, мухолифат лидери хавфсизлик кучлари томонидан воқеа содир этилган жойдан узоқда бўлмаган бир уйга олиб кирилган ва у кучайтирилган тартибда қўриқланмоқда.\nКемал Қиличтарўғлунинг саломатлиги ва аҳволи тўғрисида маълумот берилмаяпти.\nАнқара полицияси мухолифатчиларни калтаклаганларни қидирмоқда.\nРеспублика халқ партияси Туркиядаги асосий мухолифат ҳисобланади. Кемал Қиличтарўғлу бу партияни 2010 йилдан бери бошқариб келади.


Толиблар: БМТ музокараларда иштирок этаётган аъзоларимизга қарши санкцияларни вақтинча бекор қилди\n28 ноябр 2020, Тошкент вақти: 13:28\nТолибон вакиллари Доҳада ўтказилган музокараларда. 2019, 12 март.\nТолибон ҳаракати матбуот котиби Забиҳуллоҳ Мужоҳид БМТ Хавфсизлик кенгаши Толибоннинг музокараларда иштирок этаётган аъзоларига қарши санкцияларни вақтинча бекор қилганини маълум қилди.\nАфғон исломий матбуоти (АИМ) толиблар орасидаги манбага таянган ҳолда Хавфсизлик кенгаши беш доимий аъзоси иштирокида ўтказилган муҳокамалар ортидан толиблар вакилларига қарши санкцияларни вақтинча бекор қилганини хабар қилди. Агентлик хабарига кўра, санкциялар тўққиз ойлик муддатга бекор қилинган.\nАммо АИМ хабарини мустақил равишда тасдиқлаб бўлмади. БМТ Хавфсизлик кенгаши бу хабарни ҳали изоҳлагани йўқ.\nАҚШнинг Афғонистон бўйича махсус вакили Залмай Ҳалилзод билан музокараларда иштирок этаётган 14 нафар толиблар вакилининг аксарига қарши БМТ Хавфсизлик кенгаши санкция жорий қилган. Кейинги ойларда Ҳалилзод Қатарда Афғонистондаги урушга барҳам бериш мақсадида толиблар билан бир неча марта учрашиб, тинчлик музокараларини ўтказди.


Япониянинг Жанубий Кореядаги маслаҳатчи-элчиси Токио Япон денгизидаги Токто баҳсли оролларига даъво қилаётгани сабабли Жанубий Корея ташқи ишлар вазирлигига чақиртирилди ва унга норозилик билдирилди.\n«Ҳукумат Япониянинг Токто оролига ноқонуний даъво қилишига кескин муносабат билдиради. Ушбу орол тарихий, географик ва юридик нуқтайи назардан Жанубий Корея ҳудуди ҳисобланади», деб айтилган Жанубий Корея ташқи ишлар вазирлиги баёнотида.\nАввалроқ Япония ташқи ишлар вазирлигининг «Кўк китоб» деб номланувчи ҳар йиллик маърузаси эълон қилинганди. Унда Токто архипелаги Япония ҳудуди ҳисобланиши айтилган. «Кўк китоб» Япония ҳукумати томонидан тасдиқланувчи ҳужжат бўлиб, унда минтақадаги вазиятга баҳо берилади ва яқин истиқболда Япониянинг ташқи сиёсатдаги асосий йўналишлари баён қилинади.\nТокто умумий майдони 0,188 квадрат километрни ташкил қилувчи кичик ороллар гуруҳи бўлиб, у Корея яриморолидан шарқда жойлашган. Бу кимсасиз қояли ҳудудлар борасидаги баҳс совет армияси 1945 йилда Жанубий Кореяни япон мустамлакасидан озод қилгандан кейин бошланган. Ҳозирда ороллар Жанубий Корея қуролли кучлари томонидан назорат қилинади.\nЎз навбатида, Токио Сеул Япония империяси таркибига 1905 йилда киритилган ушбу ҳудудни ноқонуний эгаллаб олган деб ҳисоблайди. Пхенян ва Сеулда ороллар ҳамиша Корея яримороли таркибига киргани таъкидлаб келинади.\nШавкат Мирзиёев шу ҳафта Япония етакчиси билан мулоқот ўтказади


Аксилкоррупция агентлигида тергов-суриштирув ваколатлари йўқлигига изоҳ берилди\nМанфаатлар тўқнашуви юзага келиши мумкин бўлгани сабабли Коррупцияга қарши курашиш агентлигига тергов-суриштирув ваколатлари берилмаган. Агентлик раҳбари Акмал Бурҳонов «Америка овози» мухбири Навбаҳор Имомовага берган интервьюсида шу ҳақда тўхталиб ўтган.\n«Юридик жиҳатдан олиб қарайдиган бўлсак, ҳақиқатан ҳам бизда тергов-суриштирув ваколатлари йўқ. Бу жуда кўп бериладиган саволлардан бири - нега агентликда ҳеч қандай инструментлар йўқ, дейишади.\nТасаввур қилинг, агентликда тергов функцияси бўлса, уни назорат қилувчи прокуратура органлари бор. Ёки, тергов натижаларини биз охир-оқибат судга чиқарамиз. Яъни бу ерда мувозанат бузилади, кимларгадир тобе бўлиб қолишимиз мумкин, манфаатлар тўқнашуви пайдо бўлади.\nШу сабабли бу агентлик имкон қадар, максимал даражада ҳар қандай ҳокимият идораларидан мустақил фаолият юритадиган идора бўлсин, деган қарорга келинди, шунга ҳаракат қилинди. Буни биз янгидан ўйлаб топганимиз йўқ. Бу Жанубий Корея, Франция тажрибаси ҳисобланади ва бошқа кўплаб ривожланган давлатларда [коррупцияга қарши курашувчи идоралар] превентив орган сифатида фаолият юритади.\nБу нарса Ўзбекистонга ҳам, яъни коррупциянинг олдини олишга хос. «Бошқа давлатларда ундай эмас-ку, уларда тергов функцияси бор-ку», деб кимдир савол бериши мумкин. Лекин бизга яқин бўлган постсовет давлатларида ҳам бундай органларга тергов-суриштирув ваколатлари берилганда ҳам натижа бермаётганини кўришимиз мумкин.\nЯъни биз тергов идораларини ҳам, суриштирув идораларининг ҳам коррупцияга қарши фаолиятини мувофиқлаштира оламиз ва бизнинг сўровимизга кўра ҳар қандай суриштирув-тергов идораси зудлик билан терговолди ҳаракатларни амалга ошириши, агар коррупцион ҳолат, жиноий хатти-ҳаракатлар аниқланса, жиноят иши қўзғатиши керак. Агентлигимиз вакиллари тергов ва суриштирув билан боғлиқ барча жараёнларда иштирок этиш имкониятига эга. Бу президент фармонида кўрсатиб ўтилган ва фармон асосида ишлаб чиқилган қонун лойиҳасида ҳам ўз аксини топган», деган Акмал Бурҳонов.\nЭслатиб ўтамиз, Ўзбекистонда 2020 йил 29 июнда билан Коррупцияга қарши курашиш агентлиги ташкил этилган, 14 июл куни Акмал Бурҳонов ушбу агентлик директори этиб тайинланган эди. Агентлик Ўзбекистон президентига бўйсунади ва Ўзбекистон Республикаси Олий Мажлиси палаталари олдида ҳисобдордир. Коррупцияга қарши курашиш агентлиги директори мақоми бўйича вазирга тенглаштирилган. Шавкат Мирзиёев агентлик коррупцияга қарши курашда барча куч ва воситаларга эга бўлишини таъкидлаган.\nАгентликнинг асосий вазифаларидан бири коррупция юқори бўлган соҳаларни чуқур таҳлил қилиш ҳамда коррупцияга оид ҳуқуқбузарликлар содир этилишининг сабаб ва шарт-шароитларини бартараф этиш ҳисобланади. Агентлик ҳар йили оммавий ахборот воситалари орқали эълон қилиниши лозим бўлган Коррупцияга қарши курашиш тўғрисида миллий маърузани шакллантиради ҳамда уни Ўзбекистон президенти ва Олий Мажлис палаталарига киритади.\n«Бу сенгача ҳам бўлган, сендан кейин ҳам бўлади, дейдиганлар бор» – Акмал Бурҳонов коррупцион ҳолатларга муносабат ҳақида\n«Мансабдорларнинг хорижда мол-мулк орттиришини тартибга солиш вақти келди» – Акмал Бурхонов